
POVESTE DIN BANAT 


Alb împărat şi nepoţii lui cu părul de aur 


A FOST ODATĂ un împărat tânăr de ani, dar 
alb pe cap ca oaia, și pentru aceasta toată lumea îi 
zicea: Alb împărat. El avea un singur fecior și 
murindu-i împărăteasa, a luat o văduvă, tot soție de 
împărat: 

Feciorul împăratului, trecând anii ca banii, s-a 
făcut mare și a început să-i dea mustăţile. Seara 
mergea cu prietenii săi pe la clăci și pe la șezători, 
unde se adunau și fetele mari de măritat. Intr-o 
seară, fetele începură a povesti ce-ar face ele dacă 
feciorul împăratului le-ar iua de soție. 

Una din ele zise: 

— Dacă feciorul împăratului m-ar lua pe mine 
de nevastă, i-aș face copii cu părul de aur. 

Fata care spusese acestea nu ştia că și feciorul 
împăratului era de față la șezătoare cu mai mulți 
feciori. Auzind feciorul împăratului vorbele spuse de 
fată și văzând-o frumoasă ca o zână, se îndrăgosti de 
ea, și s-a hotărât s-o ia de nevastă. 

Împărăteasa, măștihoaia!, avea o nepoată, 
“fata fratelui ei, împăratul Verde, dar aceasta era 
urâtă de „să astupi toate oalele dinaintea ei“. Nici nu 
voia să audă de ea feciorul nostru. 

Feciorul s-a dus la împăratul și i-a spus că ar 
vrea să se-nsoare. La stăruința împărătesei, tatăl său 
i-a spus de fata împăratului Verde, care-i dădea 
zestre o jumătate de împărăție și nouă care de saci 
plini cu galbeni. 

— Nici dacă mi-ar da toată împărăţia și 
nouăzeci și nouă de care de galbeni, nici atunci n-aș 
lua-o de soţie, răspunse feciorul împăratului. 

Vrând-nevrând, împăratul trebui să facă pe 
piacul feciorului, căci el avea să trăiască cu ea. S-au 
dus și au pețit fata pe care și-a ales-o el. 

S-a făcut o nuntă mare și frumoasă, şi toată 
iumea era voioasă, numai afurisita de mășiihoaie 
vărsa venin de necaz. 

La un an după nuntă, nora împăratului a 
născut un băiat frumos cu părul de aur. Nici 
împăratul și nici feciorul nu erau acasă. Măştihoaia, 
ca să-și răzbune, luă băiaiul și puse în patul nurorii 
un cățeluș, spunându-i că pe acela l-a născut, iar pe 
băiatul cu părul de aur l-a dat unui slujitor, să-i ducă 
J ! Măştihoaie — mamă vitregă. 

să-l prăpădească, și i-a dat o pungă de galbeni ca să 
tacă, să nu spună nimănui nici un cuvânt. 

Sluga luă pruncul și punga cu galbeni şi, î 
loc să prăpădească copilul nevinovat şi așa de 
frumos, l-a dus la o casă de oameni săraci și, dân- 
du-le punga cu bani, le-a spus să crească copilul și 
să-l îngrijească, că odată, când va fi mare, acesta ie 
va fi de mare folos. 

Când au venit împăratul și feciorul acasă, 
măștihoaia îi duse în camera nurorii şi arătându-i 
cățelușul, le spuse: 

— lacă băiatul cu părul de aur! 

Nora plângea de marea rușine ce i-o făcuse 
această femeie fără de inimă, dar bunul ei bărbat o 
mânpâia, căci ei se iubeau. După al doilea an, nora 
împăratului iară născu, de astă dată născu o fetiță de 
o frumuseţe rară, cu părul de aur. Nici de astă dată 
împăratul cu feciorul lui nu erau acasă. Măştihoaia a 
luat fetița de la mamă-sa și i-a pus iarăși o căţelușe. 

„A dat fetiţa slugii și două pungi de galbeni, și i-a 
spus s-o ducă s-o prăpădească, întocmai ca și pe 
băiat, şi să nu spună nimănui nici un cuvânt. 

Sluga 'a luat fetiţa și cele două pungi şi-a 
plecat tot la casa unde a dus băiatul, și le-a dat fetiţa 
și pungile cu galbenii. Oamenii s-au bucurat foarte 
mult, atât de fetiță, care n-avea pereche în lume de 
frumoasă, cât și de galbeni, căci acuma nu mai erau 

săraci. Și-au cumpărat pământ, vite de tot felul și 
şi-au făcut casă nouă ca și la cei bogaţi. 

Venind împăratul cu feciorul acasă, 
împărăteasa i-a dus să le arate ce a născut nora. Și 
de-astă dată a plâns biata nevastă de s-a topit de 
atâta plâns, iar bărbatu-so o mângâia şi-i spunea şă 
nu se necăjească. 

Bietul slujitor, care a dus copiii la casa 
acestor oameni sărmani, ca să-i crească, nu mai 
putea îneca în sufletul lui atâta nedreptate, și s-a 
hotărât într-o bună zi să meargă la împăratul să-i 
dezvăluie toată blestemăţia împărătesei. 

— Înălţate împărate! Îmi zace pe inimă o mare 
durere și de ani de zile mă frământ cu ea. Dar acum 
n-o mai pot ascunde și vreau să v-o descopăr, dar 
înainte de toate vă rog să nu mă pedepsiţi, căci eu 
nu am nici o vină. 

— Spune, dragul meu, răspunse împăratul, 
căci n-am să te pedepsesc, chiar dacă ai fi greșit cu 
ceva! 

— Înălțate împărate, spuse slujitorul 
credincios, când a născut nora înălțatului împărat 
întâia oară un băiat cu părul de aur, înălțata 
împărăteasă a luat pruncul de la mamă-sa în clipa în 
care l-a născut şi a pus în locul lui un căţeluș, zicând 
că pe acela l-a născut, iar copilașul nevinovat mi l-a 
dat mie să-l duc să-i prăpădesc. Ca să nu spun 

nimănui nimic despre fapta ei, mi-a dat o pungă de 
galbeni. Eu-am luat copilașul și punga cu aur și 
m-am dus departe la casa unei familii sărace, pe 
care i-am rugat să aibă grijă de băiat și să-l crească, 
dându-le punga de galbeni. Atât bărbatul cât şi 
femeia lui au primit cu multă bucurie băiatul, și nu 
voiau să primească galbenii, spunând că, neavând 
copii, îl vor creşte și-l vor îngriji ca și când ar fi fost 
al lor. La stăruinţele mele, totuși au primit banii, 
căci erau oameni săraci. Când a născut a doua oară o 
fetiță, cum n-am mai văzut în viaţa mea atât de 
frumoasă, cu părul de aur, împărăteasa a pus în 
locul ei o cățelușe şi mi-a dat fetiţa mie și două 
pungi de galbeni, ca să duc biata fetiţă s-o prăpădesc 
și să nu spun nimănui nici un cuvânt. Am luat fetița 
şi pungile cu aur, și m-am dus iar la oamenii cărora 
le-am dai băiatul. Când au văzut fetiţa atât de 
frumoasă, nu mai puteau de bucurie, și când le-am 
dat ceie două pungi de galbeni, nu voiau să 
primească nicidecum, zicând că acuma nu mai sunt 
săraci, căci cu aurul primii întâia dată și-au 
cumpărat vite; pământ și și-au făcut casă frumoasă, 
au cu ce să trăiască, și pot crește uşor chiar patru- 
cinci copii, nu numai doi. Eu le-am pus pungile pe 

masă, și am plecat repede din casa lor. 
Auzind împăratul această poveste tristă, a 
mers la feciorul său și i-a spus și lui tot ceca ce a 

auzit din gura slujitorului credincios. Amândoi, 
însoţiţi de slujitor, s-au urcat în trăsură și s-au dus la 
casa unde se aflau cei doi copii cu părul de aur. 
Când au ajuns la ei, aceştia le-au ieșit în poartă și 
le-au deschis-o, neștiind pentru ce au venii la ei. 

Împăratul și feciorul său i-au întrebat: 

— Aveţi dumneavoastră aici doi copii cu părul 
de aur, un băiat şi o fetiță?! 

— Avem, înălțate împărate, răspunseră ei, și 
ni-s dragi ca ochii noștri, că-s frumoși și cuminţi. 

— Am venit să-i vedem și noi cât sunt de 
frumoși, zise împăratul, şi intră cu toţii în odaia 
copiilor. 

Când i-au văzui atât de frumoși, nu s-au putut 
stăpâni de bucurie, i-au îmbrățișat şi i-au sărutat, 
plângând cu lacrimi, nemaiștiind de fericiți. 

— De unde aveţi copiii aceștia? îi întrebă 
împăratul. 

— Înălțate împărate, răspunse bărbatul, acum 
câțiva ani a venit la noi un om și ne-a adus băiatul, 
şi ne-a dat și o pungă de galbeni, şi ne-a rugat să 
primim băiatul să-l creştem și să-i purtăm de grijă. 
Neavând noi copii, și văzând unul atât de frumos 
cum n-am mai văzut altul pe lume, l-am primii 
foarte bucuros și, deși eram atunci săraci, n-am voit 
să primim punga cu aur. Omul acela, cu sila ne-a 
făcut să luăm banii. 

— Bine a făcut el! spuse împăratul. A știut el 
că face un bine! Aţi cunoaște omul aceia care a adus 
băiatul? spuse mai departe împăratul. 

— Nu l-am cunoaște, căci şi atunci când a 
adus fetiţa, n-a stat mult de vorbă cu noi, ne-a dat-o 
și ne-a îmbiat cu două pungi de galbeni, pe care noi 
nu voiam nicicum să le primim. Văzând el că noi nu 
vrem să luăm pungile, ni le-a pus pe masă și, 
deschizând ușa, a plecat, spuse omul. 

— Vedeţi omul acesta? îi întrebă, arătându-l 
pe slujitor. Acesta e omul de omenie care v-a făcut 
bogaţi, iară pe noi ne-a făcut să fim fericiţi, vorbi 
împăratul. Copiii aceștia sunt nepoţii mei, copiii 
feciorului meu; femeia fără de suflet care a fost 
lângă patul nurorii mele, când i-a născut, a pus în 
locul copiilor câte un căţel, făcându-ne să credem că 
pe aceştia i-a născut, iar pe copii i-a dat acestui 
slujitor credincios al nostru, să-i prăpădească, şi, ca 
să tacă, să nu spună nimănui nimic, nici un cuvânt, 
i-a dat cele trei pungi de galbeni. Omul acesta bun 
nu s-a gândit să omoare copii nevinovaţi, ci vi i-a 
adus dumneavoastră să-i creşteți şi v-a dai pungile 
cu aur. Acum, dragii noştri, noi vă mulțumim din 
toată inima că ni i-ai crescut și le-aţi purtat de grijă 
ani de ziie. Voi sunteţi ca și părinţii lor. Noi îi 
ducem la palat, la măicuţa lor care i-a născut, să-i 
vadă și să-i crească împreună cu feciorul meu — 

tatăl lor. Voi, dacă vreţi, puteţi veni să staţi la palat, 
să-i vedeți când doriţi, să trăiţi aproape de ei câte 
zile veţi avea de la Dumnezeu, ori dacă vreți să staţi 
în casa voastră, puteți să veniţi să-i vedeţi oricând, 
căci pentru voi poarta palatului meu vă stă deschisă 
și ziua și noaptea. Voi vă veţi bucura de toate 
bunătăţile care sunt în palatul meu, în toate zilele 
vieții voastre, tot aşa și sluga asta credincioasă a 
noastră. Veniţi și voi acuma cu noi, ca să vă 
cunoască şi mama lor bună și să vă mulțumească și 
ea. 

Împăratul cu nepoții şi cu tatăl lor, luând și pe 
cei doi ţărani, au plecat la palat. Când au intrat pe 
poartă, împărăteasa a văzut pe cei doi copilași cu 
părul de aur, pe slugă, căreia i-a încredinţat ea să-i 
prăpădească și îndată și-a dat seama că sluga nu i-a 
omorât; știind ea ce soartă și ce pedeapsă o așteaptă, 
a ieșit din palat pe poarta din dos, s-a îndreptat spre 
apa care curgea aproape de palat și, nefiind văzută 
de nimeni, s-a aruncat în valuri, înecându-se. 


Nu mult după aceasta, nora-împăratului a mai 
născut un băiat, tot cu părul de aur. Bucuria la palat 
era fără margini. Și așa, cu timpul, Alb împărat s-a 
trezit cu șase nepoți, toți cu părul de aur. Şi i-a mers 
vestea în toată lumea de frumuseţea celor trei feciori 
și a celor trei fete. Când au ajuns mari, toţi împărații 

nu ştiau cum să facă să-și mărite fetele după nepoții 
lui și să-și ducă nurori după feciorii lor. 

La petrecerile la care luau parte nepoţii 
împăratului Alb, toată lumea se uita la ei și toți îi 
aveau în drag. Vestea frumuseţii fetelor, mai ales, 
s-a dus și pe tărâmul celălalt. Acolo erau trei zmei 
foarte puternici: unul avea şapte capete, al doilea 
nouă capete și cel mai puternic: douăsprezece 
capete. Aceștia și-au pus în gând să răpească pe cele 
trei fete frumoase. 

Nepoţii împăratului erau mari vânători. 
Aproape în toate. zilele plecau toţi trei la vânătoare. 
Într-o zi, ajungând în partea cea mai muntoasă a 
țării lor, au dat de urma cerbilor. Feciorul cel mai 
mare a dat peste un cerb cu câte șapie stacuri la 
coarne. S-a luat după el, şi ajungându-l într-o 
“fundătură a văii, cerbul nu mai avu nici o scăpare; 
atunci strigă către vânător: 

— Dragul meu stăpân, nu mă omori, ci du-mă 
la casa ta, să trăiesc acolo aproape de tine, că ţi-oi fi 
de mare folos. 

— Bine, dragul meu! și luă cerbul și-l duse 
acasă. 

Ai doilea fecior a dat de un cerb cu câte nouă 
sfacuri la coarne. Când să pună arma la ochi să-l 
doboare, acesta îi strigă: 

— Stai, drag stăpânul meu, nu mă omori, ci 
ia-mă la casa ta, unde va fi şi fratele meu cel mai 
mic, ca să trăiesc aproape de tine, să-ţi pot fi odată 
de mare folos! 

— Bine, dragul meu, răspunse feciorul și-l luă 
şi-l duse acasă. 

Fratele lor cel-mai mic, ajungând mai adânc ° 
inima acelui codru des, a dat de un cerb cu câte 
douăsprezece sfacuri la coarne. Când acesta s-. 
văzut în primejdie, strigă către vânător: 

— Stai, dragul meu stăpân, și nu mă omori, 
căci eu îţi voi fi de mare ajutor! 

— Bine, dragul meu, nu te omor, ci te iau cu 
mine acasă, şi să fim ca și doi fraţi, îi răspunse 
feciorul cel mai mic al fiului de împărat, și au plecat 
împreună spre casă. 

Când ajunseră la palatul împăratului, aici se 
întâlniră toți trei cerbii, care erau fraţi de un tată și 
de-o mamă. Cerbii aceștia erau cei mai tari dintre 
toate animalele pădurilor. Aveau coarnele și fruntea 
mai tari decât oţelul cel mai tare. Aici, în grădina 
palatului, trăiau bine, nu duceau lipsă de nimic, 
atâta doară că nu aveau unde să alerge la mari 
depărtări, după cum erau ei obișnuiți de ani de zile. 

Odată fetele noastre au ieșit din palat și au 
plecat la plimbare prin pădurea frumoasă din 
apropierea palatului, fără ca să spună nimănui 

nimic. Cei trei zmei, care auziseră de frumuseţea 
lor, stăteau la pândă, și, cum ele erau singure, 
fiecare din ei își puse ochii pe câte una și, luându-le 
subsuoară, alergară cu ele ca vântul, și până la 
palatele lor nu se mai opriră. 

Căutară-n dreapta, căutară-n stânga, dar de 
fete nu mai aflară nici o urmă. 

Împăratul Alb a dat de ştire în toate ţările, pe 
la toţi împărații și la toţi craii că, acelor voinici, care 
Vor da de urma celor trei nepoate cu părul de aur, și 
le vor aduce ia palaţul lui, le vor da de. soții și câte 
nouă care pline cu aur. 

Încercatu-ș-au norocul mulţi voinici, feciori 
de împărați și Feţi-Frumoși, dar cei mai mulţi dintre: 
ei au fost învinși în lupte de către cei trei zmei 
puternici, și nu s-au mai întors în ţara lor. 

Impăratul Alb cu întreagă curtea lui erau negri 
de amărâţi și de necăjiţi, și nu mai știau ce să facă, 
să-și poată scăpa bietele fete şi să le vadă iarăși 
printre ei, alături de fraţii lor dragi. 

Într-o zi, cerbul cel mai mic, văzând că toţi 
cei dimprejurul împăratului, din întreg palatul, sunt 
trişti și nu se mai aude nici un râs, și nici o bucurie 
pe faţa lor nu se mai vede, a întrebat pe nepotul cel 
mai mare al împăratului, care s-a nimerit să-i fie 
stăpân: 

— Drag stăpânul meu, pentru ce ești atât de 
trist şi de amărât, şi pentru ce nu mai este nici o 
veselie și nici o bucurie în tot palatul împărătesc? 

— Oh! drag fratele meu, cum să nu fim toţi 
trişti și necăjiţi, căci de câteva zile nu mai știm 
nimic de cele trei surori ale noastre cu părul de aur, 
pe care le-au furat trei afurisiţi de zmei, îi răspunse 
stăpânul său. Cercat-au Feţi-Frumoși și feciori viteji 
de împărat și crai să se lupte cu acești trei zmei 
puternici, unul cu șapte capete, al doilea cu nouă 
capete, iar al treilea, cel mai bătrân și mai puternic, 
cu douăsprezece capete, și nici unul din ei nu i-au 
putut învinge, și nu s-au mai întors în țara lor, acolo 
le putrezesc oasele, sărmanii viteji. 

— Drag stăpânul -meu, spuse cerbul cel mai 
mic, ţi-aduci aminte că, atunci când era să tragi cu 
săgeata în mine, am strigat să nu tragi, să nu mă 
omori, că odată îți voi fi de mare ajutor! lată că a 
sosit ceasul ca să-ți arăt ce ajutor mare îţi pot da: 
Mâine dis-de-dimineaţă, eu te voi aștepta la scară, 
tu vei veni pregătit ca de vânătoare, căci nu putem 
ști ce ne poate aştepta pe locurile acelea neumblate 
de pământeni și pustii, știi cum e o vorbă 
bătrânească: paza bună trece primejdia rea! Eu te voi 
duce până la poarta palatului zmeului cu șapte 
capete, și acolo îţi voi spune ce ai să faci. 

A doua zi, cerbul îl aștepta la scara palatuiui 
şi, cum îl văzu, îi spuse: 

X- Drag stăpânul meu, urcă-te în spatele mex 
și te prinde cu amândouă mâinile de coarnele mele 
şi te ţine cu toată puterea ta, ca nu cumva să te 
pierd. 

"Când stăpânul său fu gata, cerbul se avântă şi 
o luă la fugă mai repede ca săgeata. După o 
atergătură de câteva ore, se văzură la poarta 
palatului cu pricina. Aci cerbul îi spuse stăpânului 
ău: 


[ea] 


Æ Drag stăpânul meu, suie-ie în plopui ăsta 
înalt, ca să vezi iupta noastră, iar când vei vede: 
zmeul e mori, întră în curte și vino să-ți cappi soes 
prin odărie palatului. 

Acesta se sui în plop și-și află un loc potrivit, 
de unde se vedea peste toată curtea palatului. urii 
ce îi văzu suit în plop, cerbul se repezi cu ioais 
puterile şi se izbi cu coarnele în poarta de oțel, care 
se rupse în două, și cerbui intră în curte. Zrieui se 
legăna într-un leagăn de argint, sprijinit pe şapie 
picioare de cocoș, iar leagănul era legat de iuaria 
cerului cu șapte împletituri de mătase, împletite în 
câte șapte fire fiecare. Supărat peste măsură că i « 
fost tulburat somnul, zmeul veni ca turbat spre cerb 
și vru să-i grăiască ceva, dar cerbul, izbindu-se cn 


capul în cele şapte capete ale zmeului, le făcu o 
grămadă şi zmeul căzu lat la pământ. 

Stăpânul cerbului covor repede din plop și 
intră prin odăile zmeului, şi în fund de tot, într-o 
odăiță mică își află sora dormind de amiază. “ud 
deschise ochii și-l văzu în fața ei, nu mai știa de 
bucurie, și-l întrebă: 

— Cum de ai putut pătrunde aici în palat, că 
au încercat mulți viteji să se lupte cu acest zmeu 
afurisit, dar pe toți i-a omorât și i-a aruncat într-o 
groapă de var. 

— Scoală-te, dragă, căci te-am scăpat de 
ziaeu, El e mort. Vino să vezi cine l-a omorât, îi 
spuse fratele ei, şi ieșiră amândoi și merseră la-cerb. 

Fratele o rugă să-i arate unde sunt aruncaţi 
vitejii care s-au luptat cu zmeul, ca să o scape din 
piearele lui. : 

Fata merse și le arătă groapa. Cerbul iniră în 
groapă şi suflă peste trupurile vitejilor şi aceștia 
îndată se ridicară în picioare şi-şi frecară ochii, 
zicând: 

— Vai će somn adânc am avut, ziseră cei trei 
viteji. | 

Acum cerbul zise stăpânului său: | 

— Drag stăpânul meu, acum urcaţi-vă toţi 
cinci în spinarea mea, cel dinainte să se ţină de 

coarnele mele, iar cei din spate să se îmbrăţișeze 
unul pe altul, până când vom ieși pe tărâmul nostru. 

Toţi cinci s-au așezat în spatele cerbului; lângă 
grumaz, fata, iar fratele său așezat în spatele ci, se 
ținea de coarnele -cerbului. Ceilalţi trei se așezară în 
spatele lor, îmbrăţișându-se bine ca să nu cadă. 

Cerbul porni la fugă, de parcă nu atingea 
pământul cu picioarele. După câteva ceasuri de 
alerpgătură, se văzură pe tărâmul nostru.: Aci făcură 
un mic popas, iar cerbul spuse stăpânului său: 

— Drag stăpânul meu, am să vă duc pe rând 
acasă, de acum. - $ 
© -— Bine, dragul meu, duci întâi pe cei trei 
viteji și-i lași la noi, ş-apoi.vii și ne iai pe noi doi. 

Cei trei viteji se avântară în spinarea cerbului 
şi acesta începu să alerge ca vântul, parcă n-ar fi 
avut nimic în spinare. 

Cei doi frați au rămas povestindu- şi necazurile 
din zilele când le-au răpit zmeii, și nici nu sfârşiră 
cu povestirile, când văzură cerbul apropiindu-se de 
ei. Frații se urcară în spinarea cerbului și acesta 
zbură cu ei pe deasupra pământului, parc-ar fi fost o 
rândunică, şi-n scurt timp intrară pe poarta palatului. 
Cei doi frați mai mari săriră în grumazul cerbului și 
îi umplură de sărutări dragi, și-i mulțumiră că i-a 
scăpat sora din ghearele zmeului și că a înviat pe cei 
trei viteji, care și-au dat viaţa pentru ea. 

Acum veselia a intrat iarăși în palatul 
împăratului, deși încă nu deplin. 

Cerbul cel mijlociu, auzind de isprava fratelui 
său cel mic, văzând pe stăpânul său, îi spuse: 

— Drag stăpânul meu, fratele meu cel mic 
mi-a luat-o înainte. A omorât zmeul cel tânăr cu 
șapte capete, și acum e rândul nostru. Mâine, 
înainte de răsăritul soarelui, să fii gata de plecare, 
îmbrăcat ca la vânătoare, înarmat până-n dinți, căci 
avem să străbatem o lume pe unde om pământean. 
nu-și pune piciorul. Mergem să scoatem din bârlogul 
lui pe zmeul cel cu nouă capete, deci trebuie să fim 
pregătiţi pentru orice. Aceștia “sunt neîntrecuţi în 
şiretenii şi în cruzimi. 

A doua zi, cerbul mijlociu îl luă în spate pe 
stăpânul său și-i spuse: : 

— Drag stăpânul meu, când era să mă omori 
la vânătoare, te-am rugat să mă lași viu, ca odată 
să-ţi fiu de ajutor. Acum se adeverește vorba mea. 
Ai să vezi ce noroc ai avut că nu m-ai ucis cu 
săgeata. Suie-te în spatele meu și ai să vezi ce putere 
mare au cele nouă sfacuri din fiecare corn al meu. 
Prinde-te bine cu amândouă mâinile de coarnele 
mele și-ţi tă trei cruci și zi: Doamne ajută. 

Intr-o clipă, cerbul cu stăpânu-său nu se mai 
văzură. După un drum destul de lung, ajunseră la 
poarta zméului cel cu nouă capete. Aici cerbul îi, 

spuse să se ascundă după o tufă, ca să nu fie văzut 
de nimeni, iar după ce va auzi că e strigat, să intre 
în curtea palatului, și să meargă prin palat să-și 
caute sora. 

Cerbul se izbi cu coarnele în poartă, și oțelele 
toate se rupseră și zburară în toate părțile. Poarta nu 
se mai ţinea în țâţâni. Acesta intră în curte, unde 
văzu un leagăn de aur, care se învârtea ca un prâsnel 
pe nouă picioare de cocoș atât de repede, încât nu- -l 
vedeai. Leagănul era atârnat de toarta cerului; legat 
cu nouă sfori de mătase, fiecare răsucită din nouă 
fire de mătase. 


Zmeul auzi izbitura în poartă și căderea. 


fărâmăturilor de oțel, dar așa somnoros cum era, i 
se părea că visează. Se trezi supărat foc, dar nu 
putea opri leagănul. Când se opri din învârtire, sări 
din el ca fript și se pomeni în faţă cu cerbul care 
stătea gata să-l izbească în cele nouă scăfârlii 
“scârboase. Cât ai bate-n palme, acestea erau făcute 
grămadă și zmeul întins lat la pământ în faţa 
leagănului gol. Cerbul îşi chemă stăpânul și-i spuse 
să meargă prin palat să-și caute sora. Acesta veni 
“repede și, intrând în palat, începu a căuta prin toate 
-odăile și tocmai în cea din urmă odaie află pe soră- 
'sa. Când îl văzu, o cuprinse frica, şi-i spuse: 

i —- Vai, frate drag, dar cum de cutezi să intri 
aici, căci, dacă te simte afurisitul ăsta de zmeu, fe 
omoară îndată! 

— N-ai nici o frică, soră dragă, căci zmeul e 
mort, ci vino să plecăm spre ţara noastră dragă, îi 
răspunse fratele ei. 

Nu-i venea să creadă, dar când ajunse în 
curtea palatului și văzu zmeul întins, îi râdea inima 
de bucurie alături de bunul ei frate. Se apropiară de 
cerb, care le spuse să încalece în spatele lui, 
ținându-se strâns cu amândouă mâinile de coarnele 
lui. l } 

Cât ai clipi din ochi, zburară ca gândul și în 
câteva ceasuri ajunseră la palatul lor. Aici acum era 
o bucurie nemaipomenită. Fraţii sărutară și 
îmbrăţișară pe bunul lor cerb, care le-a scăpat sora 
din robia zmeului, mulțumindu-i din toată inima. 

Mai rămăsese acum fratele lor cel mai tânăr, 
cu cerbul său cel cu douăsprezece 'sfacuri de fiecare 
corn. Acesta se duse la stăpânul său şi-i spuse: 

— Mâine dimineaţă, pe la revărsatul zorilor, 
drag stăpânul meu, să fii gata de plecare, căci avem 
să facem un drum lung și greu. Pregătește-te ca de 
vânătoare și ca de luptă. Frică să nu ai de nimic, cât 
timp ești cu mine. Eu te voi duce până în faţa 
palatului zmeului, cu cele douăsprezece capete. Tu 
te vei ascunde după vreo tufă, ca să nu fii văzut de, 

nimenea, iar eu voi sparge poarta şi voi intra în 
curtea palatului, voi omorî zmeul și te voi chema 
să-ţi cauţi sora. 

În ziua următoare, pe ia revărsatul zorilor, 
cerbul îl aștepta pe bunul său stăpân. Când veni și se 
apropie de el, cerbul îi spuse: 

— Drag stăpânul meu, urcă-te în spinarea mea 
și prinde-te cu amândouă mâinile de coarnele mele 
și te ține bine! 

Cerbul se avântă din răsputeri și ajungând 
deasupra norilor, se îndreptă spre tărâmul celălalt. 
Deodată se văzură în faţa palatului zmeului. 

Băiatul descălecă și-și află un ascunziș bun. 
Cerbul se pregăti să se izbească în poartă. Se depăriă 
câţiva pași de poartă, se avântă în sus pe cele două 
picioare dinainte și, repezindu-se cu toate puterile, 
izbi cu coarnele în poartă, care deodată sări din 
țâțâni sus pe acoperișul palatului, întocmai ca e 
bucată mare de hârtie purtată pe sus de vânt. Cerbul. 
intră în curtea palatului, unde văzu zmeul într-un 
leagăn de diamant, care se învârtea ca o sfârlează, 
pe douăsprezece picioare de cocoş. Se-nvârtea atât 
de repede, încât nu-l puteai vedea. Acesta atârna 
legat de toarta cerului cu douăsprezece șuviţe. de 
mătase, fiecare răsucită cu douăsprezece fire de 
mătase. Zmeul n-a auzit izbitura-n poartă, căci 
atunci dormea mai adânc. Cerbul se apropie de 

leagăn și suflă în el și deodată se opri. Zmeul se 
trezi, dar nu putea să-și deschidă ochii umflaţi de, 
somn, Când îi deschise şi văzu cerbul, a îngheţat pe 
jumătate și, fără să-și dea seama, sări în picioare în 
faţa lui. Cerbul făcu atunci câţiva pași înapoi și izbi 
cu coarnele în cele douăsprezece căpăţâni și-ntr-o 
clipeală le făcu turtă. Zmeul căzu mort. 

Acum cerbul chemă pe stăpânul său să-și 
caute sora. Acesta veni într-un suflet, intră în palat 
şi își 1'căută sora. A aflat-o dormind de amiază. Când 
a trezit-o, mai mare i-a fost bucuria. S-a sculat și au 
ieșit în curte unde-i aştepta cerbul. Acesta le spuse 
să se urce în spinarea lui şi să se țină bine. 

Cerbul acum zbura parcă ar fi fost o pană 
purtată pe aripile vântului. Nu mult de la plecare, se 
văzură ajunși pe tărâmul nostru și, după câteva 
ceasuri de drum, ajunseră în curtea palatului, unde 
erau așteptați cu multă nerăbdare. Era acum e 
bucurie deplină, văzându-se toţi iarăși la un loc. Cu 
toți îmbrăţișară cerbul și-l sărutară ca pe un frate 
mulțumiră că a scăpat pe sora lor dragă din gheare; 
blestematului zmeu, care le-a făcut atâta durere ,. 
întristare. 

= 

„Cei trei viteji au plecat voioși spre ţările lor, 
ca să facă bucurie părinţilor și fraților lor, că < 
scăpat de zmei, și să le ducă vestea ca să vin. 

peţitori la nepoatele împăratului Alb. Unul era 
feciorul împăratului Verde, al doilea al împăratului 
Galben, iar al treilea era Făt-Frumos, feciorul 
împăratului Trandafir și al Cosânzenei, -din 
Împărăţia Florilor. Toţi acești mari împărați erau 
vecini buni cu Alb împărat, cu țările lor. 

Într-o bună zi, toți trei împărații aceștia au 
venit în pețit cu feciorii lor, la cele trei fete cu părul 
de aur. Peţitul merse repede, căci tinerii se 
cunoşteau bine, iar părinţii lor la fel. 

În ziua nunţii, venit-au împărați și crai, cu 
soțiile lor, cu toți prinții și prinţesele lor, şi s-a făcut 
o nuntă tocmai ca-n povești. 

Cumetri mari au fost cei trei cerbi, care s-au 
schimbat în trei mari împărați, cu coroane 
sclipitoare de aur, bătute în diamante şi alte pietre 
scumpe. Coroana cerbului mare avea douăsprezece 
flori de jur-împrejur, toate, toate de aur împodobite 
cu diamante și cu briliante, a celui mijlociu avea 
nouă flori, iar a celui mai tânăr șapte flori, toate 
„ipodobite cu pietre scumpe. 

Cumetrii mari au dăruit finilor lor, fiecărei 

‘perechi, câte două coroane, întocmai ca șiale lor. 
Cumetrii mari aveau mantii împărăteşti, țeşute din 

fir de aur și argint, având pe piept soarele și luna, 

iar în spate cei doi luceferi. Aceleași mantii le-au 
“ăruit și finilor lor, la fel împodobite. 

Şi-a fost o nuntă frumoasă, de s-a dus vestea 
ei peste țări și peste mări. i 
| Eu n-am fost la nunta lor, căci nu eram pe 
lume atuncea, dar un cerb'bătrân, care trăiește la noi 
în pădure, mi-a povestit odată când am fost după 
mure și l-am întâlnit, mi-a spus că el cu toţi cerbii 
„de vârsta lui au fost chemaţi la nuntă í şi şi-au- 
petrecut ca niciodată. 

Și dacă m-o fi mințit e!l, vă mint şi eu. 

Şi dacă nuntașii rt-or fi murit și azi trăiesc. 


C. PAJURĂ 


Povestea lui Mărgean 


ÎN VREMURI VECHI de tot trăia undeva 
departe, la marginea unei păduri mari, un om sărac 
lipit pământului, și care n-avea decât un fiu, pe 
Mărgean. 

Când fu să moară, chemă la patul său de 
suferință pe Mărgean și-i zise: 

— Fiul meu drag, simt că n-am s-o mai duc 
mult timp. Toată viața mea am muncit din răsputeri. 
Și ce n-am făcut ca să scap.de sărăcie? Am fost și 
căruţaș în târgul vecin, am muncit și pe moșia 
boierului, dar niciodată n-am reușit să leg două în 
tei. Pretutindeni afn întâlnit stăpâni răi şi lacomi, 
care dacă le-ar fi stat în putință, ar fi luat și două 
piei de pe om. Am robotit ca vai de mine din zori și 
până noaptea târziu, şi-n zadar. N-am știut ce-i 
dulceaţa unei clipe de odihnă, n-am auzit un cuvânt 
de laudă sau de îmbărbătare. Negustorii. mă furau, 

slugile boierești mă băteau, zapciii! făceau și una și 
alta. A fost vai de ‘sufletul meu. lată de ce n-am 
putut să agonisesc mai nimic. În afară de bordeiul 
ăsta în care locuim şi de câteva pături rupte sau 
peticite, nu ştiu ce ți-aș mai lăsa ca moștenire... Ah, 
ba nu, reluă bătrânul cu o oarecare însuflețire,; îţi las 
şi aceste trei chei, care se potrivesc la trei lăzi 
diferite. Când vei fi vreodată la mare strâmtoare, ia 
cea mai mare dintre chei și descuie cu ea lacătul lăzii 
celei mai mari și vezi ce ţi se va întâmpla. Mai 
târziu, de va fi nevoie,- ia și cheia a doua și pe cea 
de-a treia și descuie pe rând toate lăzile şi dacă nici 
de rândul acela nu vei ajunge să trăieşti mai bine, 
atunci, fătul meu, nu știu ce-ai mai putea să faci. 
Aruncă-te în prăpastia de la marginea satului. 

Astfel zise bătrânul tată şi nu după mult timp 
închise ochii. 

Mărgean îl îngropă după rânduială și-l plânse 
mult, căci ştia dragostea ce i-o„arătase tatăl său în 
toate împrejurările. Câteva săptămâni în şir, 
Mărgean trăi din micile economii ce-i mai 
rămăseseră de la tatăl său. Mai vându din puţinele 
toale ce se găseau prin casă și iar mai împinse 


1 Zapciu — cârmnuitor al unei plăşi, însărcinat cu strângerea dărilor. 

vremea înainte. În cele din urmă se pomeni că nu 
„mai are în chimir decât un biet ban de aramă. 

— Mi-a mäi rămas un singur ban, își zise el 
tiist şi posomorât.:Ce mă fac acum? Meserie n-am 
învăţat şi-apoi, chiar dacă m-aș pricepe la vreuna, 
nu mi-ar place să mă bag slugă. Ce mă fac? O să ' 
mor de foame. 

Tocmai când se frământa mai tare şi îşi 
închipuia că nu mai are nici o scăpare, își aminti de 
cheile ce i le dăduse tatăl său. E 

— Stai, zise el înviorându-se, tata mi-a lăsat 
niște chei... Să vedem, ce-i cu ele? 

Mărgean găsi cu oarecare anevoinţă una din 
cheile lăsate de tatăl său și se duse cu ea de desfăcu 
o ladă mare şi veche. Scotoci mult prin ea și la 
început nu găsi mai nimic. Părea că lada întreagă e 
plină numai de rumeguș de lemn și cu nimic altceva. 

s» — Şi-o fi bătut joc de mine, bietul tata. 
Totuşi, să mai caut puţin. Cine știe? 
p Mai căută puțin și, tocmai când își pierduse 
orice nădejde, descoperi în fundul lăzii o pungă de 
piele mică de tot, mică și roasă de vreme. 

Luă punguţa, puse în ea singurul ban pe care îl 
avea și o porni, hai-hai, la drum. 

Se îndreptă, potrivit obiceiului, înspre 
cârciuma satului și, când ajunse acolo, se așeză la o 
masă. 

Cârciumarul era un om gras şi cu nasul roșu. 
Purta mânecile cămășii suflecate și împărțea tuturor 
țoiuri! de rachiu sau de basamac?. Pe cei care nu 
puteau plăti îi păsuia câtăva vreme, însemnându-i cu 
creta pe o tablă neagră așezată în spatele tejghelii. 

Bineînţeles că era destul de viclean ca să le 
adauge la socoteală multe ţuici, pe care ei nu le 
băuseră niciodată. OC CCC 
Mărgean, începu să se ploconească și-l întrebă cu 
glas mieros ce dorește. Nu ştia că Mărgean nu mai 
avea pe suflet decât un biet ban de aramă. 

Mărgean ceru o limonadă răcoritoare, căci era 
vară şi lui îi era tare cald, și pentru că din singurul 
ban ce-l avea nu se putea cumpăra altceva. După ce 
sorbi limonada cu o plăcere deosebită, plescăi din 
limbă, scoase banul pe care-l avea în pungă și-l 
zvârli cât colo pe tejghea. 

Hangiul holbă nişte ochi mari cât ceapa și, 
când văzu că Mărgean. e gata să iasă din prăvălie, 
strigă după dânsul: 

—- Nu pleca, prietene dragă! Stai să-ţi dau 
restul! 

— Să-mi dai restul? 

1 Țoi — păhărel în formă de sticiuţă, cu gâtul lung și îngust, din care 


se bea ţuică sau rachiu; conţinutul unui asemenea păhărel. 
2 Basamac — rachiu colorat, de czlitate inferioară. 

— Păi, nu vezi că mi-ai dat un ban de aur? 

Mărgean se miră. foarte mult, dar nu zise 
nimic. Strânse toți banii mărunți, pe care-i dăduse 
negustorul și, punându-i în pungă, trecu pragui 
prăvăliei şi se duse pe aci încolo. 

Era tare nedumerit. Nu știa ce să creadă. Se 
uita în dreapta, se uita și-n stânga, să vadă dacă nu-i 
nimeni prin împrejurimi și apoi scoase repede punga 
din buzunar. Cu mâna tremurândă o dâsfăcu și ce 
credeţi că văzu înăuntru? Toţi gologanii se 
prefăcuseră în bani de aur strălucitori. 

Înţelese atunci că avea în mână o pungă 
fermecată, în care orice gologan se prefăcea în ban 
de aur și-l năpădi un val de bucurie. Merse ce merse 
și scoase iar punga și privi înăuntrul ei. Toţi banii 
erau de aur. l 

— Bună treabă, îşi zise el. Am să plec de 
îndată la târg să mă înțolesc, că sunt gol-pușcă; îmi 
iau și doi boi frumoși și un plug de fier, să m-apuc, 
cum oi putea, de plugăric. Să-mi ridic apoi şi-o 
casă, o casă frumoasă, c-o grădină în față; să nu mai 
stau în bordeiul afumat și plin de mucezeală în care 
locuiesc acum. gs 

În vremea aceea împăratul, care stăpânea țara, 
ducea mare lipsă de bani. Şi cum era să nu ducă 
lipsă de bani, dacă dumnealui se ţinea numai de 
petreceri, dar petreceri nu glumă. Și adusese o 

mulţime de bucătari, care nu găteau decât cu 
mirodenii de peste țări și mări; și nu voia împăratul 
să bea decât din cupe de aur, care costau o groază de 
bani și, în sfârșit, își împodobea curtenii numai în 
haine scumpe de mătase, de catifea, țesute cu fir de 
aur și împodobite cu paftale! de argint. În sfârșit, tot 
în vremea aceasta, își găsise niște sfetnici lacomi și 
hrăpăreţi, care se pricepeau ca nimeni altul să 
deşerte vistieria țării. 

Și, nemaiavând bani, puse biruri mari pe 
“popor. Plăteau oamenii și pentru grădini și pentru 
vite, pentru porci și pentru albine, ba şi pentru 
ferestrele şi coșurile de la casele lor. Și mulţi, _ 
nemaiputând să facă faţă cererilor slujbașilor 
împărătești, luau calea codrului și se. făceau haiduci, 
vorba cântecului bătrânesc: - 


„De frica zapciului 

Și de groaza birului 
Uitai drumul satului, 
Luai drumul codrului, 
Și flinta haiducului, 
Că decât în calicie, 
Mai bine în haiducie“. 


y 1 Pafta — încheietoare ornamentală la haine, lucrată de obicei din 
metal preţios. i i 

Într-o astfel de împrejurare și strâmtorat fiind 
din toate părțile, împăratul se văzu silit să ia o 
hotărâre cu totul neobișnuită. Dădu sfoară în ţară că 
cel ce va izbuti să umple zece saci cu bani de aur și-i 
va dărui lui, va căpăta răsplată drept soție pe fiica 
sa, pe domniţa Profira. 

Vestea aceasta străbătu țara de la un capăt la 
altul și ajunse la urechile tuturor flăcăilor. Oricare 
dintre ei ar fi fost bucuros s-o aibă de soție. Ei n-o 
cunoșteau de-aproape; nu știau că ea, Profira, pe cât 
era de frumoasă, pe atât era de şireată. 

S-apucară deci să adune bani de aur, azi un 
galben, mâine altul, dar fără spor, căci zece saci nu 
se puteau umple niciodată, oricât ar fi fost de mare 
râvna și strădania cuiva. | 

Mărgean auzi și el vestea și, mulțumită pungii 
lui fermecate, umplu sacii până la gură numai într-o 
săptămână. Meșteșugul lui era doar lesnicios: lua 
bănuţi de aramă, îi punea în punguţă și pe loc ej se 
prefăceau în banii de aur pe care-i dorea. 

După ce umplu sacii, îi legă frumos la gură, îi 
pecetlui şi încărcându-i în două care încăpătoare, 
trase de două perechi de boi mari și voinici, se 
îndreptă spre palatul împăratului. 

La poarta palatului îi ieși în întâmpinare 
străjerul: 

— Stai! Unde mergi? 

— Am venit la împărăție cu cei zece saci de 
bani de aur, pe care-i cere măria sa împăratul, ca să 
mă ia drept ginere. 

— Și unde-s banii? 

— Vite-n saci, acolo. 

— Desfă sacii să mă-ncredinţez că-s plini de 
bani! | 

— Cum aşa, răspunse Mărgean, în drum, în 
văzul lumii?Asta nu se poate. Mai bine dă-mi 
drumul în curte şi acolo oi desface un sac.sau doi, ca 
să te încredințezi că-s plini de bani: 

Zis şi făcut. 

Străjerul deschise larg porţile şi Mărgean intră 
în curte cu amândouă carele după el. Dejugă boii, le 
dădu coceni și se urcă împreună cu străjerul 
într-unul din care, ca să potolească setea de bani a 
iacomului străjer. 

Dar abia s-apucase Mărgean să desfacă sfoara 
cu care era legat unul dintre saci, când iată că se 
auziră trâmbiţele, care de obicei vesteau sosirea 
împăratului. Străjerul o luă la fugă, fără să fi apucat 
să pună mâna pe vreun galben. Împăratul sosi 
curând. 

— Ce caută carele astea aici? întrebă el 
mânios. Ce-i cu sacii aceia din mijlocul carelor? 

— Sunt plini de bani, măria ta, îndrăzni să 
- spună Mărgean. 

— Cu bani de aur? 

— Da, măria ta. Cu bani de aur. 

Faţa până aci acră a împăratului se însenină. 

— Ía să văd și eu banii. 

Mărgean desfăcu un sac și galbenii din sac, în 
lumina soarelui de vară, sclipeau să-ţi ia ochii nu 
altceva. 

Împăratul scoase un chiot de bucurie: 

—- Bravo, băiete! Vino să te îmbrăţişez şi să te 
sărut. Mi-ai făcut cel mai mare bine cu putință. Îţi 
voi rămâne totdeauna recunoscător. Du-te sus în 
palat și stai de vorbă cu fata mea, că eu am oarecari 
treburi şi apoi vin ȘI eu acolo. 

Mărgean urcă treptele până sus și-acolo ajunse 
față-n faţă cu Profira. Era o fată tânără și frumoasă 
și, mai presus de orice, sprintenă ca o căprioară. 

— Cine ești tu? îl întrebă ea. 

— Eu sunt Mărgean și am venit la tatăl tău cu 
cei zece saci de aur de care avea nevoie. 

— Oh, ce bine-mi pare, zise fata bătând din 
palme. Se așeză pe un scaun în fața lui Mărgean și 
continuă: Zece saci cu galbeni, zici? 

— Zece saci plini până-n vârf. Dacă nu crezi, 
privește pe fereastră și vezi-i acolo, în mijlocul 
Curții. 

— Şi cum ai putut să aduni atâta bănet? 
întrebă fata. Tatăl meu, împăratul, credea că nimeni 
nu va fi în stare să facă o astfel de minune. 

— Mie nu mi-a fost deloc greu, răspunse 
Mărgean, îngâmfat întocmai ca un păun. 

— Păi, cum așa? 

— Să vezi dumneata, eu am o pungă 
fermecată. 

— O pungă fermecată? Cum vine asta? 

— Foarte bine, orice gologan pe care-l pun 
înăuntru se preface numaidecât în aur. 

— la să văd şi eu punga aceasta! zise fata. 

Mărgean se scotoci prin buzunare și apoi zise: 

— lată punga fermecată! 

— la s-o văd și eu această pungă. Vreau s-o 
privesc mai de aproape. 

Mărgean se grăbi să i-o dea, dar ea, când se 
văzu cu punga fermecată, o rupse la fugă şi cobori 
în curtea palatului de-a dreptul la tatăl ei, spunân- 
du-i că Mărgean e un înșelător nerușinat, că 
n-adunase banii ca un om cinstit, ci cu ajutorul 
pungii fermecate. 

Împăratul nu stătu prea mult pe gânduri și 
porunci slugilor să pună mâna pe Mărgean și să-l 
dea afară din palat, ceea ce slugile și făcură de 
îndată. 

Bietul Mărgean plecă trist spre casă şi de bună 
seamă că și-ar fi pus capăt zilelor, de nu și-ar fi adus 
aminte că tatăl său îi mai lăsase o cheie drept 
moștenire. 

— Ia să vedem ce-i și cu cheia asta, zise el. 

Luă cheia și descuie o ladă mare. O găsi însă 
plină de petece și de bucăţi de hârtie. Dar nu pierdu 
nădejdea. Continuă să scotocească şi, în cele din 
urmă, descoperi pe fundul lăzii o trâmbiţă mare și 
frumoasă. 

— Ce-i cu trâmbiţa asta? gândi el înveselit... 
O trâmbiţă? Ha, ha! Răposatul meu tată a vrut, 
desigur, să glumească lăsându-mi ca moştenire o 
trâmbiţă. 

O luă, o mângâie și-apoi punând-o la gură 
suflă cu putere. Numaidecât se iviră în faţa lui doi 
ostași înalți și chipeși, înarmaţi până-n dinți. 

— Porunciţi! 

— N-am nimic cu voi... Duceţi-vă acasă! 

Sună iar: „taram-tara, taram-tara!“ 

De rândul acesta se prezentă la dânsul nu mai 
puţin de zece soldaţi. 

— Porunciţi! 

— N-am nimic cu voi. Puteţi pleca. 

Când sună el a treia oară, veniră ostași mulți 
cât frunza și iarba. 

EI cu trompeta când suna, 
Taram-tara, taram-tara, 
Veneau soldaţii val de val, 
Mărgean era și general. 


„Bună treabă și cu soldaţii ăștia, își zise 
Mărgean, mângâindu-și bărbia. S-ar putea să-mi fie 
cândva de folos.“ 


În vremea asta împăratul 

Era în luptă c-un vecin. 
Mergându-i prost, întreg palatul 
De plângeri grele era plin. 

EI dete-atuncea sfoară-n țară 

Că acel ce tronu-i va scăpa 
Primi-va ca răspiată rară 

Pe însăși fată sa. 


Mulţi tineri încercară să adune oști și să dea 
piept cu dușmanul, dar nici unul dintre dânșii nu 
făcu ispravă mare. Primejdia creștea și, o dată cu ea, 
groaza împăratului. S-aștepta ca din clipă în clipă să . 
fie cu totul înfrânt și să fie luat în robie. Mărgean 
află primejdia în care se afla împăratul cu toți ai săi 
şi cu tot norodul, dar era încă mâhnit de felul cum 
fusese primit la palat. Până la urmă se gândi că n-ar 
fi cu, cale să-și lase ţara pe mâna vrăjmașilor 

cotropitori. Luă deci trâmbiţa și sună din ea de mai 
multe ori în șir și-n jurul său roiră ca albinele oștiri 
nenumărate. 

Lupta fu crâncenă. Mărgean reuși să bată de 
moarte pe dușmanul cotropitor și să-l arunce departe 
de hotarele țării. 

Plin de prăzi bogate se întoarse în orașul 
împărătesc. Lumea îi ieși înainte cu flori și cu 
cântece și bătrânii cetăţii îi deteră pâine și sare și-i 
aduseră mulțumiri și lui, și armatei, că i-a scăpat de 
pârjol și de robie. 

În curtea palatului, împodobită cu flori şi cu 
tot felul de covoare, îl aştepta împăratul. Și era 
împăratul îmbrăcat în haine de sărbătoare. 

— Mărgean dragă, fii binevenit! Meriţi toată 
lauda și cinstirea noastră a tuturor. 

Mărgean descălecă și stătu mult de vorbă cu 
împăratul, arătându-i tot ce făcuse pe câmpul de 
bătaie, cum dase piept cu dușmanul și cum 
dușmanul până la urmă o luase la sănătoasa. 

Împăratul îl ascultă cu luare-aminte și apoi îl 
pofti pe Mărgean ca să mai stea de vorbă și cu ai 
casei și să le povestească și lor marile sale isprăvi 
ostășești. 

Lui Mărgean îi venea să zboare ca să ajungă. 
cât mai repede la Profira și să-i depene ei povestea 

sa. El, bietul, și uitase cu totul de purtarea urâtă din 
trecut a fetii. 

— Bine ai venit, învingătorule, îi spuse 
Profira cu glasul ej limpede și dulce. Nu m-am 
îndoit nici o clipă că vei răpune pe năvălitorii 
ticăloși. Ştiam că ești ager și viteaz și că vei câștiga 
cununa izbânzii. 

Laudele acestea merseră drept la inima lui 
Mărgean. Totodată i se aduseră prăjituri alese, 
dulceţuri și șerbeturi și cafele pline de aromă. Ei le 
gustă cu mare plăcere și se simţea în totul fericit. Nu 
trecu mult însă și domnița se apropie de el şi-i zise 
aproape în taină: 

— Nu-mi spui și mie cum ai putut să faci 
această minune? Cum ai răpus dușmanul, care părea 
de neînvins, şi care ne îngrozise atâta? Spune-mi, 
ţi-a fost greu? 

— Da de unde... Chiar foarte ușor. 

— Cum ușor? 

— Eu am o trâmbiţă... 

— Ce fel de trâmbiţă? 

— O trâmbiţă fermecată. Când sufli în ea, în 
jurul tău s-adună soldaţi valuri-valuri, înarmaţi 
până-n dinţi și n-aşteaptă altceva decât să le 
porunceşti. | 

— Ia s-o văd şi eu! 

Mărgean o scoase de sub haină, unde o păstra 
de obicei, o puse la gură şi suflă cu putere. 
Numaidecât veniră doi soldaţi, se închinară și 
strigară: 

— Porunciţi! 

— N-am nimic cu voi. Puteţi pleca. 

— Vai, ce frumos e! Dă-mi și mie să suflu și 
eu o dată! 

Mărgean păru că se opune, dar până la urmă îi 
dădu și ei trâmbiţa. 


— Ia dă-mi trompeta ta și mie, 
Îi spuse fata cea zglobie, 
Taram-tara, taram-tara, 
Sună Profira tot așa. 

` Ostaşi câţi frunza s-adunară 
Şi-n fața ei se închinară: 
— Domniţă mândră ca o stea, 
Noi așteptăm porunca ta. 


Domnița păru că stă pe gânduri. Apoi se 
încruntă deodată, bătând din picior și strigă spre 
şirul de soldaţi, care sta nemișcat în faţa ei: 

— Puneţi mâna pe Mărgean și daţi-l 
numaidecât afară din palat. E un înșelător. 

Soldaţii nu şovăiră o clipă. Îl înhăţară pe 
tânăr, îl loviră și-l izgoniră din palat. 

Bietul Mărgean, în culmea durerii și a 
deznădejdii, plecă aproape târându-se spre casă. 
Altă dată pierduse punguţa fermecată, acum îi 
scăpase din mână trâmbiţa. N-a ştiut să se siujească 
„nici de avere, nici de putere. Se simţea un om 
pierdut. | 

În clipele acelea atât de amare, un gând totuși 
foarte luminos îi străbătu mintea: mai avea o cheie, 
cea din urmă dintre cele trei moştenite de la tatăl 
său. Să încerce și cu ea, să vadă ce noroc poate să-i 
aducă. f 

Descuie deci ultima dintre lăzi și găsi p“ 
fundul ei o căciulă veche și roasă de molii. 

—- Hei-hei! Ce-o mai fi şi cu căciula asta? Să 
iau eu pe cap o astfel de vechitură? Ce-o să zică 
lumea când m-o vedea cu ea pe cap? 

O puse pe ceafă și plecă încet-încet pe drum. 
Nu merse mult și văzu pe un vechi și bun prieten, 
căruia îi strigă: 

— Noroc, frate! De când nu ne-am mai 
întâlnit... | 

— Noroc, răspunse cel întâlnit în cale. Parcă 
ai fi tu, Mărgean. Te aud, dar nu te văd. 

— Cum se poate una ca asta? 

— Uite așa, te aud, dar nu te văd. 

În clipa aceea, Mărgean simţi nevoia să se 
scarpine în cap şi-şi scoase puţin căciula. 

— Hei, acum te văd bine. Unde mi-ai fost, 
nene? E 

Când Mărgean își puse iarăși căciula pe cap, 
prietenul său nu putu să-l mai vadă. Atunci înţelese 
că acea căciulă era fermecată. 

Numaidecât un plan măreț îi răsări în minte. 
` Cu ajutorul căciulii fermecate se va strecura în palat, 
o va răpi pe Profira și-o va pedepsi pentru purtarea 
ei urâtă. 

Porni repede într-acolo. Se înserase. Soarele 
scăpătase de mult, dar apusul era încă plin de nori 
“urii, arămii și roşii, nespus de frumoși. Părea că un 
zugrav iscusit izbutise să meșterească pe cer un 
tablou minunat, la care să priveşti ca fermecat. În 
zare se vedea încă turnul cel înalt al palatului 
împărătesc. Pe cer, luceafărul răsărise nou şi 
strălucitor. Pretutindeni domnea liniștea. Doar 
câteodată, când sufla câte un vânt ușor, s-auzeau 
foșnind frunzele plopilor. 

Ajunse la palat. Se schimbau străjile. 

În faţa porţii celei mari sta de veghe un soldat 
voinic, o namilă de om și era ferecat din cap până-n 
picioare. Mărgean își îndesă căciula bine pe urechi şi 
trecu înainte pe poarta care fusese „puţin 
întredeschisă. Nimeni nu putea să-l vadă... Înaintă 
prin curte și se-ascunse după nişte lăzi mari, 
încărcate cu arme și cu fel de fel de mărunțișuri 

soldăţești. Lăzile erau așezate cam la dos, așa că 
nimeni nu putea să-l vadă acolo, chiar dacă el n-ar fi 
avut căciula fermecată. Stătu aci ascuns până la 
căderea nopţii. Nu trecu mult și luminile de la 
ferestrele palatului se stinseră una câte una. Se făcu 
o liniște deplină. Doar câte un câine răgușit s-auzea 
lătrând pe undeva departe. Mărgean ieși din 
ascunzișul său și o luă tiptil-tiptil pe scările palatului 
în sus. Străbătu cameră după cameră și sală după 
sală. Cunoștea drumul bine. Îl mai făcuse doar de 
două ori. Toţi dormeau buștean. Ba unii și sforăiau. 

Singură domniţa nu închisese ochii. Se gândea 
la rochia pe care o va purta la apropiata petrecere a 
curţii, la încălțămintea bătută cu pietre scumpe pe 
care i-o poruncise tatăl ei, la tinerii de neam, care 
vor fi chemaţi la bal şi cu care ar fi dorit să danseze. 

Deodată i se păru că aude zgomot de paşi. I se 
opri răsuflarea. Nu cumva e un hoţ? Da, da, un hoţ 
trebuie să fie și începu să ţipe. 


Ea ţipă tare că-i un hof: 

— Săriţi, e-aici la mine! 

Și din odăile vecine 

Cu lămpi vin servitorii toți. 
Ei prin unghere lung privesc 
Și scotocesc și scotocesc 
Cuprinsu-ntregii încăperi, 
Dar hoţul nu e nicăieri. 

Țipetele au fost auzite de împăratul însuși. Și-a 
îndesat scufia pe cap, şi-a luat papucii și a venit și el 
să vadă ce se întâmplase. 

Mărgean sta ascuns pe după un dulap. Sta 
ascuns și tăcea chitic. Nu putea să fie descoperit, 
căci avea pe cap căciula fermecată. Așteptă acolo să 
se potolească lucrurile și fiecare să-și vadă de somn. 
Așteptarea nu fu lungă. 

— N-a fost nici un hoţ, zise împăratul. Nici nu 
ar putea să fie; suntem doar destul de bine păziţi. Ţi 
s-a părut ţie așa. 

— Nu mi s-a părut. 

— Culcă-te liniştită! Somn ușor! 

Împăratul plecă și cu el toţi slujitorii şi fiecare 
dintre ei își regăsi culcușul și adormi adânc. 

Mărgean se ridică din ascunzătoarea lui și o 
porni prin odaie. Făcu câţiva pași, dar nu călcă pe 
covor, ci de-a dreptul pe dușumea, astfel că paşii lui 
răsunară: „tronc, tronc, tronc“. Domnița Profira îşi 
luă inima în dinţi și nu mai ţipă. Dimpotrivă, ea zise 
în şoaptă: 

— Cine ești tu, că te aud, dar nu te văd? 

Mărgean stătu puţin în cumpănă, o umbră de 
supărare stăruia în sufletul său; dar umbra de 
supărare se risipi repede și el spuse blajin de tot: 

— Profira, nu te speria! 

Eu sunt Mărgean, o, draga mea! 
Și am venit să mergi cu mine, 

Căci mi-a fost tare dor de tine. 

— Tu ești, Mărgean? O, ce noroc! 
Dar nu te văd și-aș vrea de-ndată. 
— Păi nu mă poți vedea deloc, 
Am o căciulă fermecată. 


— Scoate căciula ca să te pot vedea! 

Mărgean n-așteptă să fie rugat, ci își scoase 
căciula din cap. 

— Aci, vezi așa. Vino mai aproape şi dă-mi şi 
mie căciula, ca s-o încerc și eu! 

Mărgean i-o dădu. Profira și-o potrivi pe cap, 
apoi întrebă: 

— Acum mă vezi? 

— Nu te văd, răspunse Mărgean. 

Când auzi că Mărgean n-o putea vedea, fata se 
sculă din pat, o luă la fugă şi, într-un suflet, fu la 
tatăl ei, pe care-l trezi din somn, îi povesti tot ce se 
întâmplase și-i dădu căciula fermecată. 

Împăratul deşteptă toţi servitorii, care, la 
chemarea lui, veniră repede de tot și, supăraţi că nu 
fuseseră lăsaţi în noaptea asta să doarmă ca oamenii, 
tăbărâră pe Mărgean și-i traseră o chelfăneală soră 
cu moartea. 

Mărgean fu îmbrâncit pe scări 
Lovit și-acoperit de ocări 

Fu, Cum S-ar Zice, țăsălat 

Și scos afară din palat. 


Plecă acasă cu oasele frânte. Ce-avea de făcut? 
Bani nu mai avea deloc. Cu cheile, lăsate lui 
moştenire de către tatăl său terminase. Tatăl său îi 
spusese că dacă n-o reuși să se procopsească cu nici 
una din cele trei chei, pe care el i le lăsase 
moștenire, atunci să se ducă să se arunce în 
prăpastia de la marginea satului, că de altceva nu va 
fi fost bun. 

` Mărgean porni înspre prăpastia de care-i 
vorbise tatăl său. Ajunse acolo și se opri. Nu-i prea 
venea la socoteală să-și curme firul vieţii. 

Făcu un pas pe marginea prăpastiei şi se opri 
agăţându-se de un pom. Era un smochin plin de 
smochine coapte. Rupse o smochină și o mâncă cu o 
plăcere deosebită şi se pomeni că-i crescuse un corn 
în cap. Mai rupse și mai mâncă o altă smochină și, 
hait, îi crescu al doilea corn.: 

-— Na, zise el amărât, o să mor şi cu coarne în 
cap! 

Lângă smochinul din care mâncase cele două 
smochine, creștea un altul, plin și el de fructe. 

— Ce-ar fi să mănânc o smochină și din 
pomul ăsta? Ce dacă mi-o crește încă un corn? Am 
doar două. Ori cu două, ori cu trei, nu-i totuna? 

Zicând așa, întinse mâna și luă din pom o 
smochină. Și deodată, spre surprinderea lui, îi căzu 
un com. 

„— Nemaipomenit, zise el, ia să mai iau o 
smochină! 
| Şi mai luă una şi, cum o mâncă, îi căzu și 
celălalt corn. 

— Ah, zise el, stai că nu mă mai arunc în 
prăpastie! Am un plan grozav. 

Și-ntr-adevăr, planul său era cu totul 
neobișnuit. Plecă acasă și luă două coșuri de nuiele. 
Într-unul din ele culese smochine din cele ce făceau 
Să-ţi crească coarne, iar în celălalt smochine care te 
vindecau de coarne. Plecă acasă cu coșurile cu fructe 
şi fără să stea mult pe gânduri luă coșul cu fructe 
care făcea să-ţi crească coarne şi plecă la palat. 
Acolo se opri la poartă și începu să strige cât îl 
țineau puterile: 

— Ce mai smochine! Smochine ieftine! 

Profira era tocmai atunci în balcon. Sta acolo- 
şi cosea la gherghef. Şi fata asta era tare lacomă. fi 
plăceau dulciurile, dar și fructele. Se repezi deci la 
tatăl ei și-i spuse rugătoare: 

— Tată, să cumpărăm şi noi niște smochine. 
Mi- e dor de smochine. 

Împăratul chemă un slujitor și-i porunci să 
„coboare până la poarta palatului și, fără vorbă 
multă, să-i ia vânzătorului coșul întreg, bineînţeles, 
fără plată. Pe drum însă slujitorul se întâlni cu 
marele vizir, cu sfetnici de seamă și cu mulţi curteni 
mai mici și toţi luară din coș câte o smochină sau 
două. l 

Ceea ce rămase nefurat fu dus la masa 
împărătească. După ce împăratul și cu ai lui se 
-ospătară cu fel de fel de mâncăruri, cu plăcinte cu 
carne şi cu brânză, cu prăjituri dulci, poftiră la 
fructe. Împăratul nu mâncă decât o smochină. Îi ieși 
deci un singur corn; împărăteasa se alese cu două 
coarne, iar fata, mai lacomă, căci mâncase trei! 
smochine, se pomeni cu trei coşcogeamite coarne. 

Când cei trei se văzură încornoraţi, fură tustrei 
năpădiţi de ruşine și de groază. Se încuiară în casă şi 
nu mai voiră să dea ochii cu nimeni. Răbdă 
împăratul cât răbdă, dar până la urmă trimise să i se 
“aducă mai mulţi doctori. Voia să se vindece cât mai 
repede, că-i era rușine și teamă să se arate în fața 
supușilor săi în halul în care se afla. 

Și-n starea împăratului se găseau și 
împărăteasa, și fiica, ba și toţi sfetnicii care furaseră 
smochine. Într-o zi, când împăratul pierduse 

încrederea în doctori și-n vrăjitori, iată că veni la 
“poarta palatului un tânăr înalt, cu o tichie albă pe 
cap și cu ochelari pe nas. 

Împăratul îl zări din foişorul î în care se afla şi 
dete poruncă: 

— Ia să vedeţi ce vrea tânărul! 

Slujitorul.se duse, vorbi cu tânărul și apoi se 
întoarse și spuse împăratului: 

— Tânărul e un vraci priceput. Zice că 
vindecă orice boală. 

— M-am cam săturat de doctori, dar oricum 
jasă-l și pe el să vină! 

Tânărul, care nu era altcineva decât Mărgean, 
urcă scările palatului și ajunse la împărat. 

— Boala dumitale e o boală foarte grea. 

— Şi nu se poate vindeca? 

— Ba da, cinstite împărat, dar trebuie să 
treacă timp. 

— Bine, tinere. Fie și așa, dar ce aan mi 
ceri? 

— Un sfert din împărăție. 

Se tocmiră îndelung. Până la urmă căzură la 
învoială. 

Mărgean venea în fiecare zi la împărat şi ba-i 
făcea frecţie, ba-i da hapuri, până când la vreo 
săptămână îi dete și un hap în care era învelită o 
smochină din cele care făceau să cadă coarnele. 

Împăratul înghiţi hapul și imediat cornul îi căzu. 
Bucuria lui era nemăsurată. Se uită-n oglindă și nu-i 
venea să creadă. Chemă un slujitor și-i porunci să-i 
"facă lui Mărgean zapis pe-un sfert din întinderea 
țării. Mărgean luă zapisul și dădu să plece. 

— Stai! îi spuse împăratul. Văd că ești.cel mai 
bun doctor din ţară și vreau să-ţi fac o mare 
rugăminte;.. N-ai putea să vindeci și pe 
împărăteasă? 

— Dar, mărite împărate, ce are împărăteasa? 

— Ce să aibă, păcatele ei, are două coarne. 

= Două? Dar aşa ceva este aproape peste 
putință. 

— Încearcă şi, dacă reușești, îți voi da 
jumătate din împărăție. 

— Dacă-i așa, am să încerc. 

Nu-i fu greu lui Mărgean să-i dea și ei două 
smochine în Chip de hapuri și astfel el deveni stăpân 
pe jumătate din împărăție. 

Când să plece de la palat, mpi îl 
îmbrăţișă și-i spuse: 

— Mult bine mi-ai făcut, dar mai am încă o 
rugăminte. 

— Care anume? 

— Să vindeci și pe fata noastră. 

— Ea ce are? ~ 

— Ea are'trei coarne. 


a 

— Trei coarne? Asta e ceva de-a dreptul 
îngrozitor. Un corn, două se pot vindeca, dar trei 
este peste putinţă. 

— Încearcă, dragă doctore, că, dacă reuşești, 
eu îţi dau toată împărăția mea, iar pe fată ţi-o dau de 
soţie. 

>- — Am să încerc, dar o să fie foarte greu, 
poate peste putință. 

Mărgean n-avea nici o pricină să zăbovească 
cu vindecarea Profirei. După două-trei zile îi dădu 
trei smochine și pe loc îi căzură şi ei toate cele trei 
coarne. 


Și nuntă s-a făcut apoi, 
O săptămână încheiată. 
Cu lăutari și tărăboi 
S-a petrecut ca niciodată. 
A fost o veselie mare, 
. Cu mese-ntinse, cu pahare, 
Cu jucători sărind zoriţi, 
Şi cu doi tineri fericiţi. 


C. PAJURĂ 


Legenda fiorii-soarelui 


DRAGI COPII, cei care din voi, întâmplător, 
nu aţi văzut încă floarea-soarelui, puteţi merge la 
câmp ca s-o-admiraţi la marginea grădinilor de 
pepeni. Floarea ei e mare și rotundă ca un talger de 
aramă și stă necontenit îndreptată spre soare. 

Pasămite, dragii mei, pe vremuri — e mult de 
atunci — floarea-soarelui nu era floare, ci o frumoasă 
fată de împărat numită Aurica. Se poate ca lucrul 
acesta să nu fie adevărat, dar mie așa mi l-a spus 
bunica, pe când eram mic și stam cu capul în poala 
ei și ştiu că bunica spunea totdeauna lucruri, și 
frumoase, și adevărate. 

Nu numai că Aurica. era frumoasă, dar era și 
sptintenă, și dornică de muncă, cum nu se mai 
dovedise altă fată până aci. Cât era ziua de mare 
colinda în lung și-n lat grădinile tatălui său, Verde- 
Împărat, şi ba plivea un strat de legume, ba uda un 
strat de flori sau îngrijea stupii cu albine. 

Împăratului i se umplea inima de bucurie când vedea 
cât de frumoasă și cât de harnică în același timp era 
fiica sa. Veniră peţitori din tuspatru părți ale lumii 
ca s-o ceară pe fată. Veni fiul lui Roșu-Împărat, înalt 
și subţire ca tras prin inel și înveșmântat numai în fir 
de argint, veni apoi Zefirul, fiul vântului, purtat 
într-un car încărcat cu flori fel de fel, tras de patru 
cai, sprinteni și ageri de parcă aveau aripi, venită și 
alți mulţi, tot unul și unul, dar împăratul îi luă pe 
toți la goană. g 

— N-am fată de dat, le spuse el mânios. 
“Plecaţi de la mine cât mai repede, căci altfel va fi 
rău de voi! | 

Și voinicii plecară ruşinaţi și trişti înapoi la 
palatele lor. l 

În acest timp, în fiecare zi, Aurica ieșea 
liniștită să plivească și să îngrijească trandafirii, 
crinii, mușcatele, busuiocul, bujorii şi alte o 
mulțime de flori, care învârstau în așa fel grădina, 
încât ea părea ca un chilim! frumos și pe deasupra 
înmiresmat. 

Soarele vedea frumuseţea și hărnicia fetei și 
din zi în zi o îndrăgea și mai mult. Urâtă i se părea 
Singurătatea albastră, curată și pustie a cerului. Ar fi 


! Chilim — covor (turcesc) cu două feţe; scoarță înflorată. 


vrut să fie şi el un'om de rând, să se poată plimba în 
voie pe pământ şi să poată să stea de vorbă cu fata. 

$ Purpurii ca jăratécul erau răsăriturile lui şi tot 
astfel apusurile. S-aprinsese soarele de dor și ardea 
cu flăcări mari și nimeni nu ştia pe pământ lucrul 
acesta, nici măcar Aurica cea frumoasă, care avea 
obiceiul să-l privească și încă din ce în ce mai 
îndelung. Atunci soarele s-a rugat de Zâna zânelor, 
care îi era prietenă, să-l prefacă în om. Mama 
soarelui s-a împotrivit, căci îi părea rău ca fiul ei, 
care până aci strălucise peste tot pământul și 
încălzise milioane de oameni, de flori şi de păsări, 
s-ajungă un biet om muritor. 

Soarele însă stăruia în hotărârea luată. Zâna 
zânelor i-a ascultai dorinţa și l-a prefăcut într-un 
tânăr înalt și frumos. Era înveşmântat în aur şi 

rgint, cu pinteni la picioare și cu coif plin de pene. 
Zâna i-a dat şi un cal, care vărsa foc pe nări și care 
avea aripi la copite. Era mare și frumos şi putea să 
zboare, iar dacă nu zbura, ci mergea pe drum, din 
copitele lui scăpărau scântei. 

Soarele se așeză pe şaua de aur a calului și 
porni. Aurica tocmai coborâse de pe treptele de 
marmură ale palatului și asculta cântecul păsărilor și 
mai ales pe cel al privighetorilor din crângul vecin. 
Și fiindcă era dimineaţă, Aurica luă un vas și începu 
să stropească florile din grădină. În acest timp, la 

răsărit se făcu o crestătură roșie, uriașă. Apoi se 
văzu un nor de pulbere de aur şi-n mijlocul norului, 
un călăreț. Şi călărețul înaintă și, cu cât înainta, cu 
atât văile se umpleau de lumină. Zburătorul, până la 
urmă, ajunse până în dreptul palatului împărătesc și 
fata văzu cu uimire cum el vine cu cal cu tot în 
grădină. 

Fata de împărat a privit cu uimire la început la 
cele ce se petreceau în jurul ei; în urmă însă a simţit 
că îi e frică şi a fugit într-un suflet la tatăl ei, căruia 
i-a povestit cele ce se întâmplaseră. 

Soarele a colindat grădina în lung și-n lat, 
doar-doar o găsi-o pe Aurica şi, negăsind-o nicăieri, 
a plecat trist, amărât. La rândul său, împăratul, 
temându-se că soarele va veni iar și nu se va 
mulțumi să colinde, civa căuta să intre şi-n casă, ca 
să-i răpească pe frumoasa sa fiică Aurica, a luat de 
îndată măsuri. El chemă o grămadă de meșteri și-i 
puse să astupe toate ușile și toate ferestrele, ca 
soarele, dac-o mai veni, să n-aibă pe unde să 
pătrundă în palat. Slujitorii ascultară porunca 
împărătească, ciocăniră în dreapta și-n stânga şi 
până la urmă astupară toate ușile și toate ferestrele. 

Aurica sta închisă în casă ca o pasăre ascunsă 
undeva de frica uliului. Îi părea rău de grădina ei, de 
florile și de păsările din ea, dar în același timp îi era 
frică de soarele care o urmărea. 

Acesta venea în fiecare zi. Ocolea grădina și 
palatul, mirosea trandafirii şi crinii, colinda Chiar și 
„cele mai îndepărtate și dosnice poteci și apoi pleca 
trist de tot. 

Într-o zi, însă, băgă de seamă că o ușă avea 
neastupată crăpătura prin care se bagă cheia. Cât de 
mare i-a fost bucuria nu vă puteţi închipui. A intrat 
înăuntru și a cercetat odăile una după alta. În cea 
mai depărtată dintre ele a dat peste Aurica. Sta lângă 
vatră şi torcea lână. Ea ar fi vrut să tipe, dar a simțit 
că i se taie răsuflarea. El o mângâie pe păr, apoi o 
luă ușor şi ieși cu ea tot prin crăpătura ușii. Apoi 
încălecă pe cal și zburară din ce în.ce mai sus. 
Trecură ca vântul printre nori, apoi printre stele și 
ajunseră la palatul soarelui. Palatul era de-o 
frumuseţe rară. Avea pereţii de mărgean, uşi de 
argint și ferestre de rubin. 

In faţă era o grădină în care toate florile erau 
de aur, iar copacii erau bătuţi cu smarald. 

Erau acolo și două fântâni de marmură roşie; 
dintr-una curgea miere, dintr-alta lapte. 

Soarele împreună cu Aurica descălecară de pe 
calul zburător. Mama soarelui le veni în întâmpinare 
și-i sărută pe frunte pe amândoi. 

Intrară în palatul de mărgean, care pe 
dinăuntru era căptușit numai cu stele strălucitoare. 
Câteva zile în șir, Aurichii îi plăcu să privească în 

57 


jurul ei pietrele preţioase care zvârleau în jurul lor 
minunate curcubee. Apoi, încetul cu încetul, 
nevăzând decât unul și.același lucru, o cuprinse 
urâtul. Soarele pleca în fiecare dimineaţă în carul lui 
de foc şi nu venea decât seara și atunci. era foarte 
obosit și nu vorbea mai deloc. Mama soarelui era 
foarte supărăcioasă și cicălitoare și o certa pe fată 
pentru nimica toată. 

— Să nu mănânci prea mult lapte ori prea 
multă miere, spunea baba. Să nu fii risipitoare cu 
ayerea fiului meu. Să stai în casă, să nu ieși pe afară; 
nu mi-ar place să te văd bolnavă de guturai. Tatăl 
tău de-a râzgâiat. Aici nu merge așa. Trebuie să stai 
cuminte. 

Dar Aurica tot'ieșea din când în când în 
grădină, așa cum făcuse la casa părintească. Pe aici 
însă florile erau de aur și nici una: n-avea vreun pic 
de miros. Prin pomi.erau și păsări, dar ce folos, că 
deși erau de aur, sau tocmai de aceea, nici una nu 
cânta. Atunci a cuprins-o dorul de casă, de grădina 
casei ei părintești plină de trandafiri şi de crini 
mirositori, de privighetori, care cântau duios în 
fiecare dimineaţă și în fiecare seară, de fântânile cu 
apă rece și curată, dar și de tatăl ei, care n-o certase 
niciodată. Și a început ea să ofteze și apoi să plângă. 
Și a plâns șapte zile și șapte nopți în șir. Soarelui i 
s-a făcut milă şi o zi întreagă a stat pe lângă ea, 

cercând s-o înveselească, dar ea nu contenea din 
plâns. Într-a șaptea zi, soarele plecase ca de obicei 
să lumineze cerul și pământul, așa cum îi era slujba. 
“Atunci mama soarelui s-a îndreptat spre Aurica și a 
început s-o certe: 

— Nerușinato, ce te plângi așa? Lasă că mă 
scap eu de tine. Am să te trimit înapoi la tatăl tău. 

Mama soarelui luă deci patru căprioare și 
patru cerbi și îi înhămă la un cărpţ de aur. Luă şi pe 
fată și o sui în cărucior și spuse cerbilor și 
căprioarelor s-o ducă de îndată acasă la ea. 

Trop, trop, trop, răsunau copitele cerbilor şi 
alergau cerbii ca vântul. Aurica era mai veselă decât 
oricând. Trecu printre stele de aur, apoi printre nori 
şi se apropie de pământ. Atunci soarele o văzu şi o 
chemă înapoi, dar ea nici nu voi s-audă. 

Soarele se luă după ea cu gând ca s-o prindă. 
Ea văzu primejdia și dete bici cerbilor și aceştia își 
iuţiră zborul. 

Când ea ajunse la capătul grădinii părintești, 
soarele era gata s-o prindă. Ea dădu bici cerbilor 
iarăși şi aceştia se grăbiră în așa fel, încât reușiră s-o 
ducă într-un suflet la tatăl ei, care o aștepta la poarta 
palatului. Soarele rămase deasupra zidului 
înconjurător și începu să plângă și să blesteme. 
| „Când fata ajunse în braţele tatălui ei, soarele o 
blestemă să se prefacă în floare și totdeauna să-i fie 

dor de el. Și, iată, într-adevăr, împăratul se pomeni 
că avea pe lângă el, în loc de fata lui dragă, o floare 
înaltă, rotundă și galbenă. Aurica se prefăcuse în 
floare, așa cum o blestemase soarele. 

` In fiecare dimineaţă, când soarele răsare, ea 
„priveşte spre el și-l urmărește cu privirea în tot 
timpul zilei, până-n amurg, când apune. Oamenii 
i-au zis din această pricină „floarea-soarelui“. 


N. HODOROABĂ 


Murăruş şi Zâna zorilor 


AMU, CICĂ A FOST ODATĂ, de demult 
hăt, de pe când umblau puricii înhămaţi la hărăbali 
și se mulgeau broaștele: a fost un împărat, care în 
timpul vieţei sale, cât a trăit cu împărăteasa, a avut 
doi copii: un băiat şi o fată. Pe băiat îl chema 
Murăruș, pentru că l-a făcut împărăteasa umblând 
prin împărăție, lângă o moară; iar pe fată, Zâna 
zorilor, pentru că o născuse în zorii zilei și era 
strașnic de frumoasă. Au trăit cât au trăit împăratui 
și împărăteasa și s-au bucurat de copiii lor; dar, de 
la un timp, venind moartea, i-a secerat pe amândoi, 
unul după altul. Împărăţia o povăţuiau acum ei: 
Murăruş și cu Zâna zorilor. Și îşi erau aşa de dragi 
unul altuia, că nu se dezlipeau nici măcar un ceas pe 
zi. Unde se ducea unul, mergea și celălalt, şi nu 
făcea unul ceva, fără ca să nu întrebe și pe celălalt. 
Cu toată dragostea lor, dar el nu ştia că soră-sa are 
soarele în piept și luna în spate. Toate ale ei le știa 

Murăruș; dar cât despre puterea ei, nu aflase nimic. 
De la o vreme, face el către soră-sa: l 

— Zâna zorilor, mărită-te tu şi, pe lângă tine, 
Oi trăi şi eu. 

— Hm! frate, ce vorbeşti! Porţi o împărăție, 
dar n-ai minte pentru asta! Bărbatul meu să stea în 
tron și tu să-i fii slugă!? Asta vrai? Ci mai bine 
însoară-te tu, și eu, nebăgată de seamă, oi trăi pe 
lângă tine, nu m-oi mai mărita. 

Auzind el aceste vorbe, nici că zăbovi mult şi 
trimise soli în toate părţile, ca să-i găsească o fată de 
viță, după cum era și el. l-au găsit și a făcut nuntă cu 
ea. 

Dar nevasta lui, văzând că el nu se desparte de 
soră-sa, nu-i cam venea lucrul la socoteală, din care 
pricină nici nu se uita cu ochi buni nici la el, nici la 
Zâna zorilor, ci mintea ei se ducea la alte lucruri... 
Zice de la un timp soră-sa către el: 

— Frate, mai bine mă duc eu în lumea mea, 
decât să văd că nevasta ta n-are ochi buni pentru 
tine, din pricina mea! 

— Ba, numai asta să n-o faci! Ai să rămâi tot 
la mine. 

Şi tot gândindu-se ei, cum ar face, ca să fie 
bine, îi veni lui în minte o idee şi;zise: 

— Uite ce-am gândit eu, Zâna zorilor; să ne 
despărțim odăile printr-un perete de sticlă și, când 

om vrea, ne.vom vedea, și, când om pofti, om sta 
de vorbă... | | 

— Bine, răspunse ea, fă așa. 

Şi el a și dat poruncă să se facă. 

Împărătesei, acum i s-a mai domolit sângele, 
văzându-i că nu se țin unul de altul. La câtva timp, îi 
vine hârtie lui Murăruș împăratul, ca să plece la 
război. Împărăteasa era grea și nu mai avea mult 
până să nască. El strânge armata, îşi ia rămas-bun de 
la soție și de la soră și, în cântecul muzicilor, părăsi 
palatul. == 

Ajungând la câmpul de luptă, Împăratul Roșu 
îl aștepta cu armată mare de nu-i mai știa nici el 
capătul. Încep lupta şi se bat, fără ca vreunul să 
învingă. La o lună de la plecare, împărăteasa dete 
naștere unei fetițe frumoase, care era împăratul în 
picioare. Trimite ştire împăratului c-a născut și să se 
silească cu războiul și să vină acasă. 

Împăratul îi răspunse: | 

„Drăguţă, nu mai am mult de luptă, și cum 
reuşesc, viu acasă. Cată de trăieşte frăţeşte cu soră- 
mea și să ţii copilul bine.“ 

Când s-apropia venirea lui, împărăteasa omori 
copilul și-l îngropă sub pragul de la ușa odăiei 
suroră-sa, punând cu vrăji şi farmece acolo o 
ulcicuţă, care, când va trece împăratul pe acolo, să 
fie apucat de picior și s-audă cuvintele: „Aici-s, 

tată!“ Zâna zorilor nu știa nimic despre asta. În 
urmă, împărăteasa porunceșie să-i pună caii la 
trăsură, pentru plimbare, ca să mai dea pe la cele 
herghelii de cai și pe la cele staule de vite. Ajungând 
la ocolul vitelor celor mai frumoase, zise: 

— Șupărule! 

— Porunciţi, împărăteasă! 

— Taie buhaiul cel cu pielea de argint şi, 
jupuindu-l, aruncă-i pielea în copac! Când va veni 
împăratul ş şi te-o întreba: „Da' bine, blestematule, de 
ce ai tăiat buhaiul?“, tu să-i răspunzi: „Să trăi, 
împărate, după zisa surorei voastre am făcut“. 

După aceasta merge la herghelia cea mai 
frumoasă cu cai, Și zice: ` 

— Comisule! 

— Porunciţi, împărăteasă! pă 

— Taie armăsarul cel cu pielea de aur și 
anină-i pielea în copac! Și, când o veni împăratul și 
te-o întreba: „Da' bine, blestematule, de ce ai tăiat 
armăsarul?“, tu să-i răspunzi: „Să trăiţi, împărate, 
după zisa surorei tale am făcut“. 

Merge la stâna cea mai mare cu oi și zice: 

— Scutarule! 

— Porunciţi, împărăteasă! 

-— Taie berbecul cel cu pielea de aur și pune-i 
pielea pe coșmagă!! Şi de-ţi va zice împăratul: „Da: 


1 Coşimagă — colibă de scânduri, baracă. 


bine, blestematule, de ce ai tăiat berbecul?“, tu să-i 
răspunzi: „Să trăiţi, împărate, după zisa surorei tale 
am făcut“. 

Şi la tustrei aceștia, împărăteasa le dădu câte o 
pungă cu bani, pentru ca să-l supere pe împărat și să 
piardă pe soră-sa. 

Slugile au făcut așa după cum le-a poruncit. A 
doua zi seara, la ceasul hotărât după scrisoare, 
împăratul sosi acasă. Cum intră în palat, își 
îmbrăţişă împărăteasa, care îi ieși înainte, și îi ceru 
copilul ca să-l vadă. | 

— Ei, împărate, împărate!... zise ea oftând și 
plângând. De cum l-am născut, două zile numai 
l-am ţinut la pieptul meu, și pe când dormeam eu, 
Zâna zorilor, sora ta, a venit și mi l-a luat și nu știu 
ce a făcut cu el. 

Auzind Murăruș acestea, supărat foarte, se 
duse Ja soră-sa în odaie și-i zise: 

— D-apoi bine, Zâna zorilor, de ce i-ai răpit 
copilul de la sânul împărătesei! Adă iute să-l văd, că 
m-aprind! l i 

— Da', ferească Dumnezeu, Murăruș, nici de 
pomenit una ca asta! Cu ce să-l țiu eu? Nici nu l-am 
văzut, nu încă să ţi-l iau 

Când să iasă împăratul, la prag, numai iată. 
că-l ţine cineva de picior, s-aude un“glas: „Aici-s, 
tată!“ 

Cheamă iute slugile să dezgroape pragul și, 
când colo, dă de copilă moartă. Când a văzut-o 
împăratul, numai s-a înfiorat. Zice împărăteasa: 

— Vezi ce ţi-a făcut soră- -ta? Dacă l-a omorât, 
l-a omorât, dar să nu fi- -l fi îngropat aici în ochi! 

Împăratul numai înghiți noduri. 

Da' împărăteasa nu mai putea de necaz că nu 
i-a zis măcar un cuvânt de rău Zânei zorilor. Petrec o 
noapte cu toții, în supărare. A doua zi, când s-au 
sculat, zice împărăteasa către soțul ei: 

— Doamne, împărate, ce vis am mai visat și 
eu noaptea asta!... l 

— Ce-ai visat? 

— Am visat că slugile ne-au omorât buhaiul 
cu pielea de argint, armăsarul și berbecul cu pielea 
de aur. 

— Hm! Ce vis o mai fi aista! zice împăratul. 

— Să mergem, dragă, să vedem. 

— Să pună caii, zice împăratul. 

Şi porniră. Când au ajuns la ocolul vitelor 
celor mai frumoase și văzu împăratul pielea taurului 
pe copac, se înfioră și zise: 

— Da' bine, blestematule de știpăr, pentru 
ce-ai tăiat taurul, ha? 

Împărăteasa nu mai putea de bucurie și făcu 
din ochi către șupăr. Zice el: 

— Să trăiţi, împărate, după zisa surorei tale 
am făcut asta! 

— Nu face nimic! zise împăratul. 

Împărăteasa nu mai putea de ciudă. Ajungând 
la herghelia cu cai, și văzând pielea de aur întinsă pe 
copac, se răsti la comis şi-i zise: 

— Da' bine, blestematule de comis, ce ţi-a 
făcut armăsarul de l-ai tăiat? 

— Să trăiţi, împărate, după zisa surorei tale 
am făcut aceasta. 

— Nu face nimic de-un armăsar, zise 
împăratul. | 

El tot nu era cu rău asupra suroră-sei. 
Ajungând și la stâna cu oi și, văzând şi pielea de aur 
a berbecului pe coșmagă, zise: 

— Bine, mă ticălosule de scutar; ce ţi-a făcut 
ție berbecul, de l-ai tăiat? 

— Să trăiţi, împărate! După zisa surorei tale 
am făcut aceasta. 

La aceste vorbe, împăratul a tăcut și a spus 
vizitiului să întoarcă repede caii. Cum a ajuns acasă, 
a şi intrat în odaia surori-sa, pe care o găsi 
îngenuncheată în faţa unei icoane, şi-i zice, 
răstindu-se: 

— Bine, soră, mi-ai ucis copilul; dar taurul, 
armăsarul și berbecele ce ți-au făcut, de-ai poruncit 
să mi-i ucidă? 

Zâna zorilor, auzind acestea și văzându-l pe 
împărat atât de încruntat, n-a mai putut zice nimica; 
i s-a legat limba în gură şi a ridicat numai din umeri, 

-ca semn că nu știe nici cu spatele. Împăratul, 
crezând-o vinovată și înfuriat şi setos de sânge, ca 
după război, îi zice: 

— Întinde mâinile! 

Ea le întinse. Murăruș scoate atunci sabia și-i 
tăie amândouă mâinile de la coate și așa o alungă de 

„la curte. Împărăteasa nu mai putea de bucurie în 
inima ei și numai.de ochii împăratului se făcea că-i 
pare rău de această vărsare de sânge. 

Zâna zorilor, ciuntă acum, "mergea plângân- 
du-și soarta, unde o duceau ochii. Dar la o cruce de 
drum, apucând în dreapta, dete de-o pădure, și tot 
mergând pe-o cărare, ajunse o dată cu seara la 
poarta unei cetăţi. Poarta era zăvorâtă și zidurile 
erau înalte. 

Ce să facă ea? Avea nevoie de adăpost. Bate. 
în poartă, dar nu răspunde nimeni. Se pune lângă zid 
și bătând trei metanii, zice rugându-se: 

— De-am greşit eu ceva, să mă fac pulbere; 
iar de nu, să se deschidă poarta acestei cetăți, ca să 
intru înăuntru. 

Isprăvind aceste cuvinte, zăvorul se trase și 
poarta se deschise. Ea intră înăuntru și nu văzu alta . 
nimica, decât un măr frumos și înalt cât cetatea. 

Încolo, pustiu. Împăratul, stăpânul cetăței acesteia, 
locuia în altă cetate, din apropiere, împreună cu 
împărăteasa și cu un fecior. Mărul era încărcat de 
fructe. Feciorul împăratului venea în toată dimineața 
-în cetate și număra merele. De se întâmpla ca din 
cele mici să cadă vreunul, apoi avea de mâncat din 
el o zi şi o noapte, ca să-l poată găti, așa erau de 
mari. Zâna zorilor flămânzise rău. Se uita ea cu jind 
la mere, dar dacă nu le putea lua! Fără de mâini, ce 
putea face? Şi apoi, și copacul era înalt. Se uită 
împrejur și, zărind o ladă, o împinse cu piciorul 
până sub măr. Se sui pe ea, își feri puţin haina de la 
piept, ca să lumineze soarele, că era noapte, și 
ajungând o crenguţă, rupse cu dinţii coada unui măr 
și-l dădu jos. Târi lada la loc şi punându-se sub zidul 
cetăţii, începu să mănânce din el. În urmă se 
ascunse într-un dos, ca să petreacă noaptea în tihnă. 
Cum se făcu ziuă, iată că și feciorul împăratului 
veni la măr, ca să numere merele. 

` Numără o dată, găsește lipsă un măr. Se uită 
pe jos, nu căzuse nici unul. Numără a doua oară, 
lipsă un măr. Mai numără și a treia oară, crezând că 
poate a greșit, dar numărătoarea era bună. Fuge iute 
la împăratul și-i zice: 

— Tată, nu-i un măr! 
— Nu se poate! Nu vei fi numărat bine, fiul 

meu. 


69 


— Bine am numărat, tată. , 

Vine la măr cu el și împăratul, și împărăteasa, 
ca să se încredinţeze, și au văzut și ei cu ochii lipsa 
unui măr. | 

— Dragul tatei, zice împăratul, cine ne-a luat 
un măr peste celelalte, acela ne va lua și zilele. 

— Nu, zice fiul, că la noapte am să mă pun de 
pândă. 

Se duc acasă. Dar fata nu știa nimica de asta. 
Când a înserat binișor, feciorul împăratului, înarmat 
până în dinţi, vine în cetate și se pune la pândă. 
Zâna zorilor isprăvise mărul şi acum chitea să mai ia 
altul. Dădu iar lada lângă măr, se sui, se desfăcu la 
piept, ca să lumineze soarele și rupse un măr. Când 
să se dea jos, fiul împăratului și pune mână pe 
dânsa: 

— Stai! zise el. Mi-ai furat astă-noapte un 
măr şi acum vrei să-mi mai iei unul? . 

— Dar ce-am avut să fac, voinice, dacă 
foamea m-a răzbit?, 3 

Şi luând-o de spate, o duce la tipat Cum 
a intrat în curte, ardea palatul de strălucirea soarelui 
ei din piept. Îşi acoperi pieptul și merse în faţa 
împăratului, care avea să-i ia-capul pentru un măr. 

— Cine ești tu și cine te-a adus în cetate la 
mere? o întrebă împăratul. 

— Nişte tâlhari m-au prins printr-o pădure și 
mi-au tăiat mâinile. Și, în urmă, m-am trezit în: 
cetatea cu mărul. f 

Auzind împăratul de aceasta, îndată i s-a 
domolit mânia și orbit de frumusețea ei, căci avea 
soarele în piept și luna în spate, o dete de soţie fiului 
său, luând-o astfel de noră. Şi au făcut nuntă mare, 
de i-a mers vestea. Avea slugi, care n-aveau altă 
treabă decât să stea lângă dânsa și s-o hrănească. Şi 
până nu gusta el mai întâi din bucate, ca să le vadă 
de sunt fierbinţi Sau reci, nu dădea voie s-o 
hrănească. 

Trecuse mai bine de jumătate de an de la 
nuntă, şi Zâna zorilor purcese grea. În timpul acela, 
se trezi și împăratul cu vestea ca să se pregătească de 
război, că alt împărat voia să-i.ia împărăţia. Face 
“fiul câtre împăratul: 

— Tată! Multe războaie ai mai avut, căci 
acum ești om bătrân. De-acum mi-a venit și mie 
rândul. Să mă lași la război. 

— Da, măi băiete, să nu te învingă! 

— Nu, nu. Că eu am să fiu mai ușor la luptă. 

— Du-te dar atunci, că soția ta va rămânea pe 
seama noastră. 

Fiul împăratului strânge armată şi se pornește 
la război. 

Deși trecuse câtva timp de când pe Zâna 
zorilor o alungase Murăruș, dar cumnata sa tot îi 
ducea frica, frica răzbunării. 

La câteva luni după începerea războiului, 
Zâna zorilor naşte doi băieţi gemeni, cu capetele de 
aur. Împăratul cu împărăteasa fac o scrisoare s-o 
trimită printr-un soldat bătrân, care știa drumurile, 
ca s-o ducă la fecior. 

Dar drumul îi era prin împărăţia lui Murăruș, 
și chiar prin apropierea palatului. Soţia lui Murăruș, 
care şedea afară, cunoscându-l că e din altă 
împărăție și că cu prilejul războiului va fi ducând 
vreo ştire, face semn sentinelei ca să-l oprească. Îl 
Cheamă la ea și-i zice: 

— Dar unde mergi tu, soldat, așa de cu grabă? 

— Merg cu o scrisoare la feciorul împăratului 
cetăților, care are război după împărăția asta. 

— Da' ce, feciorul împăratului e însurat? 

— Însurat! 

=— Da! de unde și-a luat femeie, că eu îl știam 
neînsurat! 

— A găsit într-o cetate o zână și, luând-o de 
soție, i-a făcut doi băieţi cu capetele de aur. 

— Da' cum îi ea? N-are vreun beteșug? 

— Ba, ducă-se pe pustii, e cu mâinile tăiate. 


pr 

— Aaa!... Sora mea! strigă împărăteasa, 
prefăcându-se. Dă-mi scrisoarea iute, ca să-i scriu şi 
eu câteva rânduri. 

Ea rupse scrisoarea trimisă și scrise alta, tot 
din partea părinților: 

„Dragul nostru fiu, de cum te-ai dus, nu mai 
avem odihnă din pricina soţiei tale, care e fata 
ciumei pădurei, și care acum în urmă a născut doi 
căţei. Te întrebăm, ce să facem cu ea? Că de, îi soția 
ta! S-o omorâm sau s-o alungăm, că vine mamă-sa, 
ciuma pădurei, şi ne strică palatele?!“ 

Şi dându-i-o soldatului, dimpreună cu o pungă 
de bani, îl roagă ca la întoarcere cu răspunsul, să 
vină tot pe la ea. Soldatul pleacă. Ajunge la fiul 
împăratului, care citește scrisoarea și răspunde: 
„Dragi părinţi! Vă rog să puneţi armata ce v-a mai 
rămas, ca să dea cu puști și cu tunuri în ciuma 
pădurei şi să nu daţi drumul soției mele, până ce nu 
voi veni eu, ca să mă încredințez cum din o femeie 
s-a putut să iasă doi căţei“. 

Întorcându-se soldatul pe la împărăteasa lui - 

“Murăruș, aceasta îl aștepta în balcon. Îi ia scrisoarea 
și o citește, apoi o rupe și scrie ea: 

„Vă rog, părinţii mei, ca să n-o mai ţineţi pe 
soția mea, ci s-o alungaţi într-o pădure, cu tot, cu 

"copiii de aur, că eu mi-am găsit o soție la un crai de 

aici, sănătoasă și frumoasă, nu ca aceea o beteagă, 
şi cât degrabă mă voi întoarce cu ea de la război; iar 
de nu veţi alunga-e, apoi să știți că vă voi lua 
capetele, de nu veți face așa“. 

Soldatul, îmbogăţit acum, după ce şi-a trădat 
stăpânul, ajunge la palat cu scrisoarea. Părinţii lui o 
citesc şi se pun pe plâns. 

Face Zâna zorilor: 

— Nu vă mai stricaţi capul degeaba, cu 
plânsul, ci legaţi-mi copilașii unul dinainte și unul 
dinapoi, și eu, cu ei lângă mine, voi lua calea 
pustiului. 

“Ei, de frica feciorului, fac așa! 

A mers ea cât a mers şi numai iată că dă într-o 
pădure. Dar de sete nu mai putea merge şi 
copilașilor n-avea cum să le dea ţâţă. Ajungând la o 
poiană, dă de-o fântână cu apă. Se puse binișor în 
genunchi și se gândeşte cum să bea. Zice ea: 

— Dragii mamei! Pe tine de la pipet, te-oi 
ținea cum oi putea; dar mă tem de tine de după cap 
să nu cazi în apă... 

„Şi se plecă să bea. N-a apucat bine să tragă un 
gât de apă şi huștiuliuc! cel de la spate a și căzut în 
fântână! Degrabă întinde ea monturile! în apă, ca 


1 Mont — parte care rămâne după amputarea unei mâini sau a unui 
picior; ciot. 

să-l caute și când colo dă de mâinile ei tăiate de la 
coate, cari s-au lipit la loc. | 

Cel de la piept acum era mare și râzând zice 
mamei sale: 

— Ei, mamă, vezi, te-ai temut că l-ai scăpat 
în apă pe fratele meu, dar el, bietul, ţi-a dat mâinile 
la loc și a și alergat la tata din război, ca să-i deie 
cuget să vină pe diseară acasă la Murăruș, pentru a 
fi la sfatul cel mare cu împăratul și miniștrii, ca să 
înceteze vărsarea de sânge, 

Dar băieţii Zânei zorilor, după cum aţi și 
înțeles, poate, erau amândoi năzdrăvani. Mergând 
ea așa pe drum, numat cu un băieţel vorbind, iată că 
apare dinaintea lor și cel care căzuse în fântână și-i. 
zice mamei sale, râzând: 

— lacă, mamă, m-am înecat! 

— Ei, dragul mamei, ce înecat e ăsta? 

— Iaca, zice el, am dat cuget tatei și diseară 
va fi la sfat la palatul lui Murăruș, unde va veni și 
împăratul cetăților și cu împărăteasa. 

— Să mergem și noi, mamă, ca să fim acolo, 
diseară, zice celălalt. 

— Să mergem, dragii mamei, numai mă tem 
să nu mi se întâmple ceva. 

— N-avea grijă, răspunseră ei. 

Şi pornesc într-acolo. 


Pe seară, numai bine ajung. Intră pe furiș, dau 
pe maică-sa după ușă, şi ivindu-se amândei în ușa 
sălii de sfat, zic o dată într-un glas: 

— Bună seara, cinstiţi și înălțaţi împărați! 

— Să trăiţi, băieţași, răspunseră câţiva, care îi 
observară. 

— Da' de unde veniţi voi, băieţi? îi întrebă 
Murăruş. 

— De prin lume, împărate. 

— Şi ce umblaţi? Ce meserie aveţi? 

— Ştim povești, împărate. 

— Bine, dacă-i așa, atunci intrați înăuntru. 

— Nu, împărate, stăm în sală, căci aici avem 
voie să stăm cu căciulele în cap, pe când înlăuntru 
trebuie să ni le scoatem și atunci uităm poveştile. 

— Nu-i nevoie să le scoateţi. Îndesaţi-le bine 
pe cap și intraţi. 

Ei intrară. 

— Hai, spuneţi, băieţi! 

— Spunem, împărate. Dar să facem o legătură 
de la început. 

— Ei, ce legătură? 

— Care dintre cei de faţă s-o supăra pentru 
povestea pe care noi vom spune-o, să-i daţi 
douăsprezece harapnice. 

— Bine, zise Murăruş, iaca doi împărați 
suntem aicea, începeți. 

Un soldat aduce iute un bici și ei încep a spune 
povestea lor, începând cu bunicul lor, tatăl Zânei 
zorilor: 

— A fost odată un împărat, care avea doi fii: 
un băiat și o fată. Pe băiat îl chema Murăruș, iar pe 
fată Zâna zorilor, care avea soarele în piept și da 
în spate. 

Şi când spuneau de el, împăratul tot Aea 
„Spuneţi, spuneți, măi băieți! Mai începeți o dată de 
la capăt“. Şi când ostenea unul, începea celălalt, și 
tot așa se, rânduiau. Dar împărăteasa lui Murăruș, 
foc prin odaie, că știa că are să ia îndată 
douăsprezece harapnice. Când au început povestea 
despre tată-său, spunând cum a găsit-o pe maica lor 
în cetate, cum s-a cununat, cum a plecat la răzbâi... 
Dar tatăl lor sărind de pe scauf de bucurie, tot zicea: 

— Spuneţi, spuneţi, măi băieţi. Mai începeți o 
dată de la capăt. 

Veni vorba și de scrisori, dar împărăteasa lui 
Murăruș, care se făcu numai neagră de ciudă c-o 
dau de gol, zice: 

— Împărați luminaţi, ce vă mai uitaţi la 
minciunile unor copii! 

Zice Murăruș călăului cu biciul: 

— Arde-i douăsprezece bice! 

— Cui? 

— Împărătesei mele! 

Călăul se cam codi. 

— Dă-i, că-ţi dau eu ție. 

În sfârşit, o croi, de sări de-o palmă fusta de 
pe ea. 

Sfârșind povestea cu ei, zice Murăruș: 

— Da' de unde știți voi povestea asta, măi 
băieţi? 

— O știm, moșule Murăruș și tată, pentru că 
noi suntem cei doi băieţi cu capetele de aur ai Zânei 
Zorilor, care şade după ușă și ascultă și, dacă nu 
credeţi, uitaţi-vă la ea! 

-Şi scoțându-și căciulele de pe cap, s-au ivit 
capetele lor de aur și s-au prefăcut amândoi în niște 
adevăraţi feţi- frumoși. Toţi cei de faţă au încremenit. 
Moșu-său și cu tată-său i-au îmbrățișat, iar 
împărăteasa își smulgea părul. În urmă a poruncit 
Murăruș de-a dezbrăcat-o pe împărăteasă și a bătut-o 
călăul până ce-a rupt biciul pe ea şi apoi, scoțând 
armăsarul cel mai iute din grajd, à iegat-o de coada 
lui și croindu-l de câteva ori, i-a dat drumul. Și, 
unde cădea bucăţică din mâinile împărătesei, se 
făceau gârle: unde cădeau bucăţi din cap, se făceau 
stânci; unde cădeau bucăţi din trup, se făceau văi, și 
unde cădeau bucăţi din picioarele ei, se ridicau 
munți. 

Murăruș nu s-a mai însurat a doua oară, ci 
mergând cu soră-sa și cu nepoţii la curtea 

împăratului cetăților, au trăit cu toţii în pace şi în 
belșug. Ba a ajuns să joace și la nunta fiilor celor doi 
nepoți cu capetele de aur. 

Şi, povestea spune că zilele lui Murăruș şi ale 
Zânei zorilor au fost foarte lungi, că au ajuns să 
petreacă multe rânduri de oameni de pe pământ Şi, 
dacă le-o fi murit moartea, apoi trăiesc și acum. 


Și încălecai pe-un pai de secară, 
Să v-aţineţi, băieţi, pe mâine seară. 


N. HODOROABĂ 


Fata fără de noroc a împăratului 


CICĂ ÎN VECHIME, de demult, trăia un 
împărat, pe care îl înzestră Dumnezeu cu trei fete. 
Împăratul acesta, pe lângă multe alte socoteli ce 
avea, știa să facă și bani. Și făcea mult bănărit. Dar, 
pe fiecare noapte, cu toată paza pe care o avea la 
curte, îi lipsea câte-o pungă de bani. De făcea pe zi 
o pungă și jumătate, a doua zi se trezea numai cu 
jumătate de pungă şi, tot așa mergeau lucrurile. De 
la un răstimp de vreme, ce să facă el? Văzând că se 
trece lucrul cu șaga și că i-i munca fără folos, se 
sfătui cu împărăteasa că trebuie să fie vreo fată fără 
noroc, de nu li merg trebile bine. Şi, ca să se 
încredințeze de aceasta, pun la capul fiecărei fete, 
înainte de culcare, câte-o pungă de bani și se pun 
amândoi de strajă. Fac ei toată noaptea veghe, dar 
n-au văzut nici o mișcare... A doua zi, când vor să 
ia pungile de la căpătâiele paturilor, de la capul fetei 
celei mici punga lipsi. 

— A, nu-i vorba mea, împărăteasă — zice 
împăratul — este o fată de-a noastră fără noroc!.. 

— Doamne! Doamne! Și tocmai fata cea mai 
mică și care-i și mai frumoasă, aceea, biata, n-are 
noroc!... Sărmana!... 

Și-au început amândoi a plânge... 

N-au vrut însă să creadă și au mai încercat 
încă în două nopți, dar, spre marea lor supărare, 
lucrul s-a petrecut ca și în noaptea dintâi. Împăratul 
se hotărî să-și alunge de ia casă fata cea făr' de 
noroc. Împărăteasa se împotrivi un timp, dar în cele 
din urmă n-avu ce face și se supuse. O, chemă într-o 
bună zi la sine şi după ce-i spuse împăratul toată 
istoria fetei, o sărută pe obraz, îi dete în mână trei 
pungi de bani, și-i zise: 

— Mergi, fiică, unde te-or îndrepta ochii și 
picioarele; în curtea noastră să nu-ţi mai calce 
piciorul, dar nici să te mai răspunzi cu noi de azi 
înainte; căci tu rușine şi lipsă ești casei noastre!... 

Fata, plângând de tremura cămașa de pe ea, 
și-n bocetul tuturor celor de la curte, își luă „rămas- 
bun“ și ieși ca o cerșetoare din curtea palatului. 

..După o trecere bună de vreme, ajungând în 
altă împărăție, întâlni în gura unui codru trei cară cu 
oale, care făceau popas. 

— Bun ajunsu', oameni buni! 

— Mulţumim dumitale! 

— Oameni buni, v-aş ruga ceva, dacă nu vi-ți 
supăra. 

— S-auzim. 

— Să mă primiţi şi pe mine să dorm ici jos 
lângă cară, noaptea asta, căci mă tem a merge mai 
departe prin desimea asta de codru... 

— De ce nu? Bucuroși. 

Mâncă ce putu și se culcă deoparte lângă cară. 
Peste noapte, când dormeau cu toții, vine nenorocul 
ei cu o măciucă și strică toate oalele din cară, 
făcându-le hârburi, iar măciuca o lăsă la capul fetei 
și se duce... A doua zi când se trezesc olarii și-și 
aruncă ochii la cară, s-au crucit numai ce-au văzut 
şi-au început a se scărmăna în cap. Dau încoace, dau 
încolo, că doar ar găsi ceva din partea aceluia cari 
li-au stricat oalele, vreun semn. Și ce-i dreptul, că la 
capul fetei găsesc cogeamite măciucă. O scoală din. 
somn și-i zic: - i 

— D-apoi bine, fată hăi, noi ne facem o 
pomană şi te primim să dormi cu noi și tu, ca 
mulțumită, ne strici oalele, ne calicești? 

— Da' nu ştiu nici cu spatele, oameni buni, 
daţi-mi pace! 

— Uite, măciuca am găsit-o la capul tău, nu 
te face sfântă! i 

— D-apoi trebușoara asta nu v-am făcut-o eu, 
oameni buni. 

— Dar cine altul? 

— Nenorocul meu, da, el... 

Oamenii se uitau la dânsa și n-o pricepeau ce 
zicea ea. Şi biata n-a putut să scape de olari, până ce 
nu le-a dat o pungă de bani. 

A doua seară ajunse iar la trei care încărcate 
cu antale! de vin, cari erau trase lângă-un pârâu, 
boii dejugaţi, iar cărăușii se încălzeau la foc. 

— Bună vremea! 

— Mulţămim dumitale. 

— Aici aveţi de gând să petreceţi noaptea? 

— Da, aici. Că noi mergem departe și unde 
înnoptăm, acolo mânem.: 

— Da' nu mă-ţi primi și pe mine; oameni 
buni, să-mi hodinesc ciolanele aici lângă-un car al 
dumneavoastră? 

— Cum să nu, fetică! Bucuroși suntem, de 
oameni buni mai ales.. 

Şi fata, după ce înghiţi ce putu, se făcu ghem 
lângă un car și adormi. 

Peste noapte, nenorocul vine iarăşi, scoate 
cepurile de la antale, lăsând să curgă tot vinul, și le 
leagă toate grămadă în tulpanul ei. 

Când, la o vreme de noapte, se trezesc 
oamenii, se văd uzi, și când dau la vase, vasele 


1 Antal — butoi mare de stejar. 

“goale... Sudălmi și câte n-au ieșit din gura lor 
atunci!... „Cine oare să ne fi făcut nouă trebușoara 
asta?“ se întrebau ei uimiţi. Când trezesc fata, ca s-o 
ieie la roată, dau de cepuri legate în tulpanul ei... 

— A-ha! ha-ha!... va să zică, după ce te 
oploșim lângă carele noastre, încă ne faci și șotii, 
ha?... 

Și toţi trei se răped la fată ca niște hultani, 
voind parcă s-o ia în unghii. 

l — Că nu v-am făcut eu șotia, oameni buni, 
zise fata plângând. 

— D-apoi cine, nevoio? Încă mai ai glas... 

— Nenorocul meu, oameni buni; tot el, de 
bună seamă... 

Dar oamenii nici nu voiau s-o audă și n-au 
lăsat-o în pace până ce nu li-a dat o pungă de bani. 
La câtăva vreme, într-o seară, pe drumul altei 
împărăţii, ajunseră la bariera orașului, unde sta 
împăratul, niște cară încărcate cu sticlă, care se 
pregăteau să petreacă noaptea în afară-de oraș. 

— Bună seara și bun ajuns! 

— Mulţămim dumitale. 

— Da-ncotro, fetico? 

-— Ia, prin lume şi eu... Da' nu mă-ţi primi 
să petrec și eu noaptea asta lâng-un car, ici jos? 

— Cum să nu? Ce-i mare lucru!... Te primim. 

Şi fata, fără să zăbovească mult, își lăsă capul 
pe pumn... La o vreme de noapte, când hodineau ei 
mai bine, iaca vine iar nenorocul fetei, care se vede 
c-o urmărea pas cu pas — și răsturnând carăle strică 
toate sticlele. În zori, când s-au trezit oamenii, 
numai s-au crucit, de ce le-au văzut ochii. Nici una, 
nici două, o iau pe fată la trei parale, care nu știa 
nici cu spatele. 

— Că tu ne-ai nenorocit! Te jupuim și te 
întindem cum se-ntinde sticla-n cuptor, dacă nu ne 
` spui cine ne-a răsturnat carăle!... 

— Nenorocul neu, el a făcut treaba asta... 

— Ce nenoroc, ce mai dârdâești din gură, 
păcătoaso! 

Și n-a putut să scape biata fată nici de aceştia, 
până ce nu le-a pus în mână și cea din urmă pungă 
de bani ce-i mai rămăsese de acasă. Aşa că acum nu 
mai rămăsese cu nimic; decât doar cu nenorocul 

. Își luă catrafusele çi intră în oraş. De la o casă 
vede o slugă venind spre poartă. Ea conteni mersul. 
-Când ajunse prin dreptul porţii, sluga o 
întrebă: 

— Da' unde mergi, fetică? 

— Nici eu nu știu unde merg... Prin lumea 
largă. i 

— Şi ce cauţi? 

— Slujbă, răspunse fata împăratului, umilită. 

— Zăboveșşte oleacă, până vin eu. 

Şi sluga fugi iute în casă și dete de ştire 
stăpâni-sa, o cucoană bătrână, văduvă, dar tare 
cumsecade. 

— Fetico, nu ti-i tocmi la mine, ca fată în 
casă? , 

— De ce nu, cucoană! Bucuroasă... 

— Sefvitoarea pe care o am nu poate dovedi și 
sus şi la bucătărie. Tu îi sta sus și ei îi va rămânea 
numai bucătăria. Îi bun așa? Te tocmești? 

— Bucuroasă, cuconiţă, bucuroasă de-o 
asemesgea stăpână! ... 

Şi intrând înlăuntru, se tocmiră cu preţul și 
fata se apucă de treabă. Ca vreo săptămână au mers 
toate în înțălegere şi în linişte. Într-o zi, făcu 
cucoana către dânsa: 

— Fetiţă! Parcă simt că mă mănâncă în cap, 
ian vino tu şi-mi cată puţin! 

Cucoana puse capul pe braţele ei și fata începu 
a-i căta. Pe când stăteau ele așa, numai ce vine 
nenorocul la gura fetii şi: „Harccc!... hârca 
dracului!“ și o stupi pe cucoană drept în creștetul 
capului. Stăpâna însă cu blândețe îi zise: 

— Bine, fetița maichii — căci așa-i zicea, 
pentru că tare ținea la ea — te cred că stupit îi fi avut 
în gură, dar loc n-ai avut unde să stupești, făr' decât 
în cap la mine?... 


86 g 


Fata, înroșindu-se şi abia deschizând gura de 
rușine și de frică, zise tremurând: i 

— Nu eu, cuconiţă, te-am stupit, ci nenorocul 
meu... l 

-— Cum nenorocul tău?! 

— Da, chiar el. Căci de la dânsul, vai! multe 
am maì îndurat!... Până şi părinții de acasă m-au 
alungat!... 

Şi lacrimile începură a-i curge fetii pârâu, și 
plângea, și plângea, și tremura ca varga... Stăpâna, 

 înduioșându-se, îi zise: 

— Nu te teme, draga maichii, spune-mi tot 
ce-ai îndurat, căci te vei mai răcori, că „decât omul 
făr' de noroc, mai bine să ardă-n foc! 

Și fata îi spuse tot din fir în păr. 

După ce mai stete stăpână-sa puţin la gânduri, 
îi zise: l - 

— Du-te la bucătărie și fă-ți o ulcicuță de 
plachie și una de găluşte, dar să fie cu toate 
bunătățile în ele; da' oalele să fie totuna de mari. 

Fata făcu cum o învăță. Isprăvind, veni la 
dânsa și i le arătă. Stăpână-sa gustă câte oleacă din 
amândouă ulcelele și-o lăudă pe fată de felul cum 
știuse a le pregăti. Apoi zise: 

„- — Vezi dealul cela, pe care ţi-l arăt eu? 

Şi-i arătă cu mâna. 

— Da, îl văd. 

— Ie-ţi ulcelele, leagă-le într-un ștergar şi 
du-te acolo, și stai pe muchia dealului. Nu vei 
zăbovi mult și are să vină la tine doi câni: unul vânăt 
și unul roșu. Cânele cel vânăt, să știi că-i nenorocul 
tău și de aceea să-l tot îndepărtezi, iar pe cel roșu, 
să-l tot apropii, căci el îi norocul tău și, de aceea, 
să-i dai câte-o gălușcă să mănânce, iar celui vânăt 
să-i dai din ulcica cea cu plachie. Când se va apropia 
de tine cânele cel roșu, să-l prinzi și când va fi cu 
gălușca în gură să-i dai-cu pumnul după cap ca s-o 
lepede și, când îi vei da al treilea pumn, are să-ţi 
lepede un ghemuţ de mătasă. Tu să-l, înșfaci repede 
şi stricând oalele, s-e rupi de fugă, fără să te uiţi 
înapoi, căci cânii în urma ta or să se ia la mâncare; 
iar tu, dacă te vei uita înapoi, ei or să te zărească, or 
să se ia după tine mânioși și-or să te facă ferteniţă. 

După aceste vorbe, fata își luă oalele, sărută 
mâna stăpâni-sa și, făcându-și o cruce, plecă. 

Ajunse pe deal; sui în 'creştet și se puse jos. 
N-apucă însă nici bine să se așeze, când zări venind, 
adulmecând spre ea, două javre de câni cât niște 
junci, unul vânăt, altul roșu. Erau nenorocul și 
norocul. Mirosul mâncărei proaspete îi atrase. Fata, 
cum îi văzu că vin, își desfăcu oalele, și de departe 
aruncă: celui vânăt plachie, iar celui roșu câte-o 
gălușcă. Cel roșu, după ce înhăţă gălușca, se tot 
apropia de fată. Când fu aproape de tot și înfulecă o 

gălușcă, fata îi dete trei pumni după cap, în urma 
cărora cânele lepădă un ghemuţ frumos de mătasă, 
pe care fata, luându-l, îl puse în sân și, stricând 
oalele, o luă la picior de-i sfârâiau călcâiele.. - 

Cum ajunse acasă, plină de bucurie, istorisi 
toată întâmplarea. Da' la stăpâni-sa pregătire mare, 
de se miră și ea singură ce să fie. 

— Unde îţi este ghemuţul? „n 

— La mine în sân. 

— a-l și pune-l pe masă în odaia cea mare, iar 
tu ia și te spală şi te găteşte și să fii aici, c-are să 
vină acuș la noi feciorul împăratului. 

Acesta era logodit şi,. de un an și jumătate 
căuta mătasă pentru rochia de mireasă şi nu găsea. 
Veni un călăraș și spuse că feciorul împăratului îi 
aproape. l-au ieșit înainte cu toţii și l-au primit cum 
se primeşte un om mare. Și s-au dat în vorbă. 

— Ce mai faceţi, tinere împărat? îl întreba 
cucoana, tot făcând la plecăciuni. 

— Mulţămesc de întrebare. Fac bine și nu 
prea. 

— Dar cum așa, tinere împărat? 

— Apoi iaca așa! Că de mai bine de un an și 
jumătate, de când umblu prin împărăția mea ca să 
împlinesc mătasă pentru rochia miresei mele, și, nu 
găsesc cât îmi trebuie. Sunt hotărât să plec și prin 
alte împărăţii... 

Când au trecut în salon făcând el ochii roată, 
zări ghemuţul de mătasă pe masă și, luându-l, zise 
către stăpâna casei: 

— Cât bine aţi avut de la mine, doamna mea, 
fără să știe împăratul, tatăl-meu, știe numai 
Dumnezeu! Că ei se aveau tare bine. Și acum, când 
eu nebunesc căutând mătasă pentru rochia de 
mireasă, dumneata ţii ghemul cu mătasă pe masă!... 
Hm! Frumos lucru, zău! Curat ca din poveste... 

— Nu-i al meu, tinere împărat, ci al copilei 
ce-o vezi că stă lângă mine. 

— Şi cât ceri tu, copilă, pe ghemuţul ista? 

— Greutatea lui în aur, împărate! zise fata 
învățată de stăpână-sa dinainte. 

— Bine, îţi voi da aur. 

Și porunci îndată să se aducă un cântar şi pe 
un taler puse ghemul, iar pe celălalt. începu să cadă 
aur din buzunări. Tot turna și, lucru ciudat, că 
balanța nici nu se mișca! Puse toţi banii câţi îi avea 
cu el şi tot degeaba fu, că ghemuţul tot mai greu 
trăgea. Îi făcu și doamna de casă bine cu vreo tească 
de bani, dar tot nu s-ajungea la ghemuţ. Zice 
cucoana: 

:— Măria ta! Câte magazii de bani aveţi? 

— Douăsprezece. 

— Aduceţi- -le pe toate la cântar și vă spun eu 
că tot mai greu v să fie ghemul. Dar ian sui-te, 
măria ta, pe.cântar, să vedem! 

Feciorul împăratului făcu și aceasta. Se sui pe- 
balanță. Și nu le fu mică mirarea, când balanța stătu 
pr, una și una. Cât ghemul, cât feciorul de 
împărat. 

— Cum asta? Cum se poate? zise tânărul 
împărat mirat. Eu mai greu decât toţi banii mei?.. 
Doamne! Ha-ha-ha!.. _ 

— După cum vedeţi singur! răspunse cucoana. 

— Şi acum ce-i de făcut? 

— Ce să fie? De doriţi să luaţi ghemul, luați şi 
pe stăpâna lui, căci. preţul ghemului nu se poate 
preţui îri aur, după cum singur ați văzut. Preţul lui 
sunteţi însuși măria voastră! 

Feciorul împăratului, văzând că și-a dat peste 
adevărata parte, strică logodna făcută și se logodi cu 
această fată, sluga cucoanei, fată fără de noroc, 
altădată a împăratului. Și din ghemuţul cu mătasă 
avea să-i facă acum rochia ei de mireasă. 

Când plecă de la stăpână, luându-și și „bun 
rămas“, ca o mamă, ea o sfătui ca după nuntă, 
rochia de mireasă să o ţină veșnic într-o ladă 
încuiată, căci în ea stă ascuns tot norocul ei. 

După ce s-a făcut logodna, feciorul 
Împăratului Verde a pornit iazb0i împotriva celui de 

avea să-i fie socru, nu atât pentru a se bate, cât 
pentru a-l cunoaşte. La război își luă și logodnica. 
Când s-au apropiat armatele și împăratul ce se temea 
de nenoroc, cunoscând în logodnica dușmanului său 
pe fiică-sa, pe care o dezmoștenise și-o alungase 
pentru că n-avea noroc, începu să bată la metanii și 
să ceară iertare pentru păcatul ce-l săvârșise. Apoi, 
lăsând armele jos, se împăcă cu feciorul împăratului 
şi-şi ceru iertare în genunchi de la fată, care nu mai 
putea de bucurie să-și mai vadă o dată părintele, 
care altă dată putuse să o izgonească de acasă. 

Feciorul Împăratului Verde a.pornit cu armata 
pe la socrul-său, ca să-și ia și acesta toate rudele și 
suita, ca împreună să meargă la Împăratul Verde, 
unde avea să fie nunta. S-au făcut apoi pregătiri 
strașnice... Și a fost o nuntă cum nu s-a mai 
pomenit! Să vă spună cei ce-au fost față, dacă au 
jucat ei vreodată mai mult în viață, decât la nunta 
asta! Da' nici pământul, zău, atâta hurducătură pe 
spinarea lui n-a simțit niciodată... 

Ca să nu ziceţi că m-ascund, vă spun c-am 
fost și eu la nunta asta! Și am cărat apă cu ciurul și 
am tăiat lemne cu satârul, pentru care lucru, din 
jumătatea din împărăție pe care împăratul a dat-o ca 
zestre fetei, mirele mi-a dat și mie o bucată din care 
trăiesc și astăzi. 

Cât priveşte de bătaia ce s-a încins la urmă 
între socri, apoi a avut noroc de mine, că i-am 
despărțit; că altfel îşi spărgeau capetele cu bucăţi de 
„colac uscat și cu icre de pește... Și pentru treaba 
asta m-am ales numai c-un picior sucit și c-o coastă 
ruptă; iar fuga ce-am tuns-o, mi-a dat o nădușală, de 
să rămână lor de cap, că eu, unul, știu că m-am 
pricopsit!... 


Și eu am încălicat pe-o cioată de chipăruș, 
Să aibă zile cel ce-a spus... 


POVESTE SĂSEASCĂ 


Regină de aur 


SE SPUNE că în casa unei văduve creșteau 
odată două fete, una, mai mare, de la întâiul său 
bărbat, și cealaltă, mai mică, pe care bărbatul de-al 
doilea o avusese cu altă femeie. 

"Pe cea dintâi, care era a ei, o îngrijea bine, 
îmbrăcând-o frumos și hrănind-o cu de toate. Pe cea 
de-a doua, născută de o altă femeie, o batjocorea, 
silind-o să poarte haine zdrenţuite și dându-i să 
mănânce numai resturi de la masa celei dintâi. 

În cele din urmă, socotind că-i da și-așa prea 
mult, o goni de-acasă pe fata cea mică. 

— Du-te unde-i vedea cu ochii, hrănește-te 
singură și fă ce poți şi ce ştii! îi strigă ea, într-o zi, 
împingând-o afară, pe poartă. | 

Sărmana fată, ce să facă? Porni la drum, 
plângând, și merse, merse până ce ajunse în dreptul 
unui măr pădureţ. 

— Fetiţo dragă, o rugă mărul pădureţ, fă-ţi 
‘pomană și curăță-mă de buruienile astea cu spini, 
care s-au căţărat pe trunchiul meu. 

— De ce nu! răspunse fata, apucându-se 
repede de treabă și curăţind pomul de buruiana 
spinoasă care se cățărase pe el. 

Merse mai departe și întâlni un câine șchiop, 
care abia se mai putea târî, de istovit ce era. 

— Fetiţo, o rugă câinele. Milostivește- -te și 
oblojește-mi piciorul bolnav. 

— De ce nu! răspunse fata, oblojind câinele 
numaidecât. 

Mai departe, zări un cuptor, în care focul se 
înăbușa, scoțând un fum înecăcios. 

— Fetiţo, o rugă cuptorul. Îndură-te de mine 
şi curăță-mă oleacă de zgură. 

— De ce nu! răspunse fata, curăţind, oricât 
era și ea de ostenită, cuptorul. 

După ce mai merse o bucată de loc, văzu o 
căsuţă, în care locuia o vrăjitoare bătrână. 

Fata bătu la ușă şi o întrebă dacă n-ar vrea s-o 
ia în slujbă. 

Vrăjitoarea se bucură, pentru că tocmai avea 
nevoie de o slujnică. Îi dete cheile casei. Dar îi 
atrase atenţia că într-o anume încăpere, din cele 
şapte pe care le avea, nu avea voie să intre. 


95 


Pe urmă, vrăjitoarea plecă; fata își împlini 
treburile câte le avea de făcut și cu acest prilej 
pătrunse în primele șase încăperi. Totuși, 
curiozitatea nu-i da tihnă și, până la urmă, intră și în 
cea de-a șaptea încăpere, unde nu avea voie să 
calce. . | 

„Acolo totul era făcut numai și numai din aur 
curat. Şi fata, de cum intră pe ușă, se auri și ea, în 
întregime, dintr-o dată. 

Atunci o cuprinse, frica. leşi afară și închise 
după ea ușa. Însă, în faţa ușii, se ivi un Cocoş, care 
începu să cucurigească. Fata o luă la fugă. Dar 
vrăjitoarea auzise glasul cocoșului. Veni într-un 
suflet. Văzu ce se petrecuse şi porni în urmărirea 
fetei. 

Numai că, între timp, se făcuse noapte; cerul 
era acoperit cu nori; bezna devenea tot mai adâncă și 
vrăjitoarea nu vedea drumul. În schimb, fata cea 
mică, de aur, răspândea î în jurul său lumină și 
drumul se vedea înaintea ei ca ziua. 

Tot fugind astfel, urmărită de vrăjitoare, fata 
ajunse în dreptul cuptorului. Și cuptorul îi dădu 
curaj: | 

— Aleargă mai departe, fără teamă, copilă,- 
vrăjitoarea nu te va ajunge! 

Însă, când şi vrăjitoarea ajunse lângă cuptor și 
îl întrebă — așa cum întreba toate lucrurile din cale 
— dacă nu zărise, cumva, trecând, prin faţa lui, o 

fată de aur, cuptorul răspunse că nici nu văzuse, nici. 
nu auzise și nici nu credea că poate fi, pe pământ, o 
fată de aur. 
La fel se purtă şi cu câinele care o îndemnă pe 
fată: 
— Fugi... fugi fără teamă. Vrăjitoarea nu fe va 
ajunge! 
-Vrăjitoarea sosi și ea, curând, lângă câine şi îl 
întrebă dacă nu văzuse, cumva, o fată de aur, Dar 
câinele îi răspunse, de asemenea, că nu crede să 
"poată fi pe pământ vreo fată de aur. 
Mai departe, copila întâlni mărul pădureţ, 
— Încă puţin mai aleargă, o sfătui mărul, și 
vei scăpa cu totul de vrăjitoare. 
Și, când vrăjitoarea îl întrebă dacă n-a văzut, 
cumva, vreo fată de aur fugind prin faţa lui, mărul 
“începu să râdă, zicând că nu e cu putință să existe, 
pe pământ, o astfel de fată. 
| Dincolo de măr, vrăjitoarei îi piereau puterile, 
încât fu nevoită să se întoarcă, plouată și cu nasul în 
jos. Fata, în vremea asta, ajunsese deja acasă şi 
rândunica din cuibul ei de sub acoperiş începu să 
cânte: 


— Înșiră-te, mărgărită, 
Fetișoară aurită, 
În grădina înflorită, 
Stă sub fereastră și rådel... 

Auzind cântecul rândunicii, mama vitregă ieși 
în grădină. O văzu pe fata de aur și începu să se, 
minuneze. Așa ceva nu îi mai fusese dat să vadă. 
Veni și sora vitregă, care, de necaz, se înverzise la 
chip. 

— Vreau și eu să mă duc la casa vrăjitoarei, 
începu ea să se sclifosească. Şi am să mă întorc mai 
frumoasă decât sora mea vitregă, cenușăreasa, 

Fiindcă nu mai avea răbdare, își puse pe ea un 
strai de. drum și plecă. 

` Trecu pe lângă mărul pădureţ, care o rugă: 

— Fetiţo, curăță-mă și pe mine de spini. 

— Ai vrea tu să-mi înțep eu frumuseţe de 
mâini, nemuncite, în spinii tăi! îi răspunse ea în 
bătaie de joc. 

Îl întâlni pe câinele șchiop. 

— Fetiţo, o rugă el, leagă-mi și mie piciorul 
rănit! 

— Nu cumva îţi închipui că sunt gata să fac pe 
slujnica ta! îl repezi fata. | 

Şi porni mai departe. 

Văzu cuptorul înăbușindu-se sub un nor de 
fum și îl auzi rugând-o să-l curețe de zgură. Dar ea 
ţipă: , 
— Nerușinatule,” asta e o treabă pentru o fată 
chipeșă ca mine? / 

În sfârșit, mergând și mai departe, ajunse la 
casa vrăjitoarei. Şi se tocmi în slujbă. 

În dimineața următoare, înainte de a pleca de 
acasă, vrăjitoarea îi atrase fetei luarea-aminte: 

— În toate camerele poți intra, numai în cea 
de-a șaptea nu, pentru că te voi pedepsi rău. 

De cum o văzu însă pe vrăjitoare ieșind, fata 
cea mare se repezi în încăperea unde îi era oprit să 

:calce. Şi, pe dată, se auri în întregime. 

Se uită într-o oglindă și văzându-se cu părul, 
“chipul! şi hainele de aur, ieși pe ușă şi o luă la fugă. 

La ușă însă era cocoșul. 

Cocoșul'o vesti pe vrăjitoare. 

Vrăjitoarea se întoarse, văzu ce s-a petrecut și 
se luă după fată. 

Când fata cea mare ajunse, gâfâind, în dreptul 
cuptorului, acesta își vărsă afară flăcările și îi pârli 
faţa și hainele. 

Trecu un timp până se răcori cu apă de izvor. 

lar când sosi lângă el și vrăjitoarea, fără să 
mai aștepte a fi întrebat, cuptorul o îndreptă pe 
urmele fetei: 

— Ja-o înainte şi grăbește-te. Ai s-o ajungi 
numaidecât. 

Fata fugea, fugea; dar nici vrăjitoarea nu se 
lăsa. 

Ajungând şi la câine, acesta o mușcă pe fată 
de picioare; iar când sosi vrăjitoarea, o îndreptă pe 
urmele ei. l 

— Ia-o înainte şi grăbeşte- -te. Ai s-o ajungi 
numaidecât! 

Fata fugea, fugea, . dar VENA era tot mai 
aproape de ea. 

Ín cele din urmă, fata ajunse la mărul pădureţ. 

Acesta își scuturase spinii. Fata cea mare se 
înțepă în spini, se încâlci în buruieni, întârzie din 
drum şi vrăjitoarea o ajunse. 

„. Se-repezi la fată şi începu s-o jupoaie de aurul 
de pe piele, de pe păr și de pe haine. Și nu o lăsă 
până ce nu mai rămase pe ea nici un firișor de aur. 

Abia atunci îi dete drumul. Plină toată de 
„zgârieturi, fata cea mare intră pe poartă. Rândunica, 
din cuibul ei de sub acoperiș, o zări și începu să 
cânte: 


— Înşiră-te, mărgărită, 
Fetișoară jupuită, 

În grădina înflorită, 

Stă sub fereastră și plânge!... - 


Mama sa alergă afară și se îngrozi, văzând-o 
în ce stare ajunsese. O luă cu ea şi o ascunse în beci, 
așa ca nici un om să n-o mai poată vedea vreodată 
cât de urâtă se făcuse. 

Cu fata cea mică lucrurile se petrecură însă cu 
totul altfel. Regele cel frumos și tânăr al țării, unde - 
s-au petrecut toate aceste fapte, auzi că, undeva, 
într-o căsuță, se afla o fermecătoare fată de aur. Se 
urcă într-un rădvan, la care erau înhămaţi patru 
armăsari ca nişte zmei. O ceru pe fata cea mică de 
nevastă. O duse în palatul său şi, împreună, făcură o 
'nuntă, care a durat patru luni. Și-apoi, regina de aur 
şi soțul ei, laolaltă cu copiii pe care i-au avut, și-au 
petrecut toată viaţa numai în fericire!... 


POVESTE SĂSEASCĂ 


Cei trei fraţi şi uriaşul 


DEMULT, ehei, tare demult, se povestește că 
ar fi vieţuit un păstor, care avea trei feciori și 
stăpânea o turmă mare de oi. | l 

Fiecare dintre cei trei flăcăi trebuia să ducă pe 
rând, la păscut, în câte o zi, turma. Iar ceilalți doi, 
în acea zi, rămâneau cu tatăl lor, îngrijindu-se de 
câte erau de făcut la stână și pe lângă casă. 

A venit apoi și ceasul când tatăl se pregătea să 
își închidă ochii: 

— Feţii mei, i-a învăţat el înainte de moarte, 
cât timp veţi trăi, să rămâneţi întotdeauna î împreună 
şi nici turma să n-o împărțiți vreodată. 

Băieţii îi făgăduiră, hotărâți să-și țină, până la 
sfârșitul vieţii, cuvântul. 

Se întâmplă însă ca, într-un an secetos, să nu 
mai ajungă iarba din pășunea unde își hrăneay ei 
oile, pentru o turmă atât de mare. 

Pe când îşi băteau capul ce să facă, fratelui 
celui mai tânăr — care era cel mai mic la stat, cel 
mai firav, dar totodată și cel mai isteț.— îi veni un 
gând: 

— Să trecem dincolo de pădurea aceasta, care 
se întinde, înaintea noastră, ca o mare nesfârșită, 
propuse el. Trebuie să se găsească pe acolo neapărat 
şi alte pășuni. 

Ceilalţi doi fraţi încuviințară cu bucurie Și, cu 

toţii, pornită la drum. 
: Merseră șapte săptămâni și, la începutul celei 
de-a opta, ajunseră într-un ţinut, unde pășunile se 
întindeau grase și fără margini, către apus, răsărit şi 
miazăzi. 

Departe, hăt departe de tot, .se zărea și un 
palat. În palatul acela locuia un uriaș puternic, care 
luase în stăpânire, cu de la sine voie, toate acele 
minunate pășuni. l l 

Dar păstorii cei tineri nu ştiau acest lucru și 
începură să- şi pască, voioși, oile. 

O vreme nu-i supără nimeni. Oile se hrăneau 
din belșug. Și lapte dădeau gârlă. 

În fiecare zi, unul dintre ei pornea cu turma la 
pășune, iar ceilalți doj, se îngrijeau de treburile 
d aa sau făceau untul și brânza. 

Ei, dar, într-o dimineaţă, pe când fratele cel 
mare — al cărui rând era în ziua aceea — se găsea 

cu oile pe câmp, văzu urnindu-se, dinspre palat, 
ceva câ viii munte şi înaintând către el. 

Muntele acela care së mișcă nu era însă 
altcineva decât uriâşul. 

Acestă începuse să bage de seamă, de vreo 
câteva zile, că pe pășunile luate de et în stăpânire 
pășteau riște: ființe micuță — cafe erau oile — însă 
hui i se păreau că seamănă cu fişte tolii. 

Se uita bine de tot-şi nu înțelegea ce erau, 
fiindcă nu mái întâlnise până atunci oi. 

Că să văză mai bine ce tel de ființe erau 
acelea, ieșise din palat. Şi, numai din câțiva pași, 
ajunse lângă păstor. 

Acestă începu să tremure, ca iarba în bătaia 
vântului, sirițind că se prăpădește de groază. 

= Omuleţ prăpădit, se răsti utiașul, cur de 
îndrăznești să-mi pustieşti pășunile cu moliile 
acestea ale tale? 

Sub puterea vocii uriașului — voce, care nu 
s-ar piitea asemăna decât cu vuistui unei furtuni 
înfricoșătoare == fratele cel mare căzu la pământ. 
Izbuti totuşi să se ridice și grăi: 

== Stăpârie, ei suntem trei frați păstori, care 
am veiiit aici, 6u oile, siliți de nevoie, și ñ-am știut 
că  părântul acesta este al tău. 

= Aşa? +: Trel frai? Şi zici să n-ai ştiut?,.. 
Va trebui să mă despăgubiţi! vorbi din adu uriași, 

de -fiecare dată, tunetul vocii lui răsturnându-l, la 
pământ, pe păstor. Poate o să ne învoim. Dai, 
deocamdată, pregătește-mi ceva de mâncare, pentru 
că mi-a venit foame. Și vreau să văd ce gust are 
“carnea oilor pe care le paști pe păşunea mea, ca şi 
laptele muls de Ia ele. 

Bietul păstor fu silit să taie, repede, șapte ai, 
să le jupoaie şi să i le dea uriașului, iar acesta le 
înghiţi de parcă ar fi fot numai șapte fărămituri de 
carne. Pe urmă bău laptele din șapte hârdaie și 
mâncă brânza din șapte putini. În sfârşit se sătură 
garecum și-i spuse păstorului: 

— A fost'cam puţin, însă tot ce-am mâncat 
mi- a mers la inimă. Aşa că, mâine dimineață, nu 
Mai aştepta să vin eu. Înfățişează- -te la palat cu o 
gustare, cel puțin de-o potrivă cu cea de astăzi. Şi nu 
cumva să nu vii, căci va fi vai de tine! 

Rostind aceste cuvinte, se întoarse, făcu doar 
câțiva pași, ajunse la palat și intră sub zidurile sale. 

După ce își mai veni în fire din spaima pe care 
Öö trăise, bietul flăcău îşi mână oile spre târlă, unde 
îl aşteptau fraţii săi. Le povesti ce se întâmplase și ci 
nu se înfricoșară mai puţin aflând despre ce pacoste 
dăduse peste capetele lor. 

-Dar ce era de făcut? 

Înapoi nu puteau să plece, pentru că uriașul, 
de la fereastra lui, vedea totul; din câţiva pași i-ar fi 
ajuns și i-ar fi ucis pe tustrei. 

Se gândiră, se răzgândiră, și, până la urmă, 
fratele mijlociu începu să-i dea curaj fratelui cel 
mare să se ducă fără teamă, -å doua zi de dimineaţă, 
la uriaș. Ce Dumnezeu? zicea el. Trebuie să aibă și 
uriașul o picătură de suflet omenesc. Și poate că nu 
se va întâmpla nimic rău. 

Până la sfârșit, a doua zi de dimineaţă, fratele 
cel mare plecă, deși nu cu toată inima, ducându-i 
uriașului bucatele pe care le aștepta. Iar, de frică, 
bietul băiat, aproape că nu mai auzea și nici nu mai 
vedea. Ajunse totuși la palat. Intră înlăuntru și îl 
văzu pe uriaş lungit pe pat. Abia se deșteptase din 
somn. 

l — Du-te afară, îi strigă el. Şi cât mă hrănesc 
cu ce mi-ai adus tu, fă focul sub cazanul cel mare. 
Şi anunțã-mă când a dat apa în clocot. 

Păstorul, îngheţat de spaimă, împlini porunca. 
Și când apa începu să dea în clocot, îl vesti pe uriaș. 
Nămetenia se ridică din pat, îl prinse în pumn pe 
păstor și îi suci gâtul. Capul i-l aruncă deoparte. lar 
trupul i-l fierse, îl mâncă și, pe urmă, luându-și un 
toiag, plecă spre locul unde fratele cel mijlociu î își 
păștea turma. 

— Aşadar, tu eşti fratele aceluia care a venit 
la mine? glăsui el. 

— Eu sunt!... murmură mijlociul cu groază. 

— Foarte bine. Taie-mi deci, ca și el, șapte oi 
grase și îngrijește-te să-mi dai, pe“deasupra, șapte 
putini cu brânză și șapte hârdaie cu lapte. Am: 
“mâncat foarte puţin astăzi de dimineaţă, și mă simt 
cam slăbit! 

Ca un hămesit, înghiţi, după aceea, uriașul, 
„cât te-ai șterge la ochi, carnea celor șapte oi, laptele 
din şapte hârdaie și brânza din șapte putini, se șterse 
la gură și rosti: 

— Gustarea pe care mi-ai dat-o, deși cam pe 
sponci, mi-a plăcut. Mâine de dimineaţă să te 
întăţișezi la mine, cu alta la fel. Dacă nu vii, te voi 
răpune ca pe-o muscă: 

Uriașul plecă; iar păstorul se întoarse cu oile la 
târlă, plângând și jelindu-se. 

— Vai de mine și de mine.. Uriașul l-a răpus, 

fără îndoială, pe fratele nostru și acum mi-a venit şi 
mie rândul! 
J În dimineața următoare, se gândi însă că ori de 
va merge, ori de nu, moartea tot îl pândește. Să-și 
încerce deci norocul. Luă cu el bucatele cerute de. 
uriaș și porni, clătinându-sc de teamă, spre palat. 

Bineînţeles că soarta lui nu fu mai bună decât 
aceea a fratelui cel mare. Uriașul îi suci gâtul, îi 

azvârli capul, dat îi mâncă trupul. Își luă, pe urmă, 
toiagul și plecă spre locul unde, în âcea zi, își păștea 
oile fratele mai mic, singurul rămas în viaţă dintre 
tustrei. Și uriașul îl întrebă cu glasul lui tunător: 

— Ascultă, mititelule! Eşti și tu frate cu 
ceilalți doi păstori, care au venit la mine? 

Vocea uriașului izbucni atât de tare, încât 
păstorul fu zvârlit, ca și cum ar fi fost luat de un 
vânt puternic, până într-un gard de spini. Dar, odată 

- ajuns acolo, se agăţă de spini, se finu bine și strigă 
cu semeție: 

= — Sunt. Şi ce dacă sunt? Asta nu te 
îndreptățește, boier Suflă-vânt, să te porți cu atâta 
grosolănie!... ` 

Uriașul | nu era deprins să i se dea un asemenea 
răspuns și rămase puţin năucit. Dar, imediat, 
porunci aspru: 

— Acum, lasă vorba și taie-mi șapte oi, cele 
mai grase. Îngrijeşte-te şi de lapte și brânză, din 
destul. Căci sunt al dracului de-nfometat! 

— Ai puţină răbdare, boierule. Munte-de- 
carne, strigă iarăși băiatul,. că doar n-ăi avea jăratic 
în pântec. 

Uriașul rămase iar năucit, dar din nou își veni 
în fire și porunci: ` ' 
108 si 


— Numaidecât să-mi pregăteşti gustarea de 
dimineață, stârpitură obraznică, altfel te zdrobesc 
între degete. 

Păstorașul văzu că uriașului nu-i ardea de 
glumă și se gândi că putea să se sfârșească totul 
foarte rău, dacă mai întindea coarda. Tăie oile, fără 
însă să se grăbească. Aduse, cât putu mai încet, cele 
şapte hârdaie cu lapte și tot atâtea putini cu brânză. 
Şi le dădu pe toate uriașului. Nămetenia le înghiţi, 
Cât te-ai şterge la ochi, şi-i porunci: 

— Mâine, să vii și tu la mine cu gustarea de 
dimineaţă. Şi dacă nu m-asculţi, ai s-o pățești rău! 

— Am să viu, n-avea teamă, îi răspunse 
băiatul. Nu e nevoie să m-ameninţi. . 

Iar în sinea lui își adăugă: 

< „Dar ai să vezi tu.pe dracu, uriaş căpos ce ești! 
O să te lecuiesc eu de-atâta răutate. ȘI toată puterea 
pe care o ai n-o să-ți slujească la nimic“ A 

Îşi făcu apoi, în minte, un plan, asupra celor 
pe care le avea de făcut a doua zi de dimineaţă. 

Turma era păzită de trei câini de nădejde, care 
tupseseră blănile tuturor lupilor câţi se încumetaseră 
să se apropie de stână. Unul dintre câini se numea 
„Vezi bine“, altul „Ascultă bine“ și cel de-al treilea 
„Înhaţă- -l bine”. Câinii erau dresați să asculte și să 
împlinească nu numai poruncile, ci și cel mai mic 

semn al oricăruia dintre cei trei frați. Şi băiatul se 
hotărî să-și ia câinii cu el. 

Luă, după aceea, șapte piei de oaie. Le tunse, 
le răzui de lână și carne'și le cusu în așa fel, încât să 
iasă din ele un fel de pâlnie cu două guri. Și, când 
termină treaba, înșfăcă putinile cu brânză, hârdaiele 
cu lapte și carnea celor șapte oi. Luă cu el și pâlnia 
făcută din piele. Îşi chemă cei trei câini și porni spre 
palat, cu mult înainte de a se lumina de ziuă. 

La ceasul când păstorul cel mic ajunse la 
palatul uriașului, acesta încă dormea. Sforăia atât de 
cumplit, încât doi plopi înalți, care.se aflau în fața 
ferestrei sale, se clătinau, când într-o parte, când în 
cealaltă, ca și cum ar fi fost zguduiţi de vânt. 
= Păstorul cel mic își lăsă afară câinii și intră în 
palat. CUON 

Când deschise ușa sălii unde dormea uriașul, 
acesta tocmai își trăgea răsuflarea și băiatul se 
pomeni purtat, ca un-fulg, prin furtună, până la gura 
lui. Stătu astfel, puţin, pe buza de sus a acestuia, 
până când nămetenia, dându-și i iarăși afară aerul din 
plămâni, îl azvârli și pe el înapoi, prin văzduh, până 
lângă ușă. 

Se prinse bine de ivărul ușii și strigă din 
răsputeri: 

— Boier Lenevilă, ţi-am adus gustarea,de 
dimineaţă! 

Uriaşul făcu ochi și se uită, supărat, în jur, 
neînţelegând cine îndrăznea să-l tulbure, cu un glas 
atât de ascuţit, încă înainte de a răsări de-a binelea 
soarele. Era foarte somnoros în ziua aceea și pentru 
un moment nici nu reuși să-și amintească de păstorul 
cel mic, căruia îi poruncise să vină la sine. 
> f sfârșit, îl zări, spânzurând, ca un greier, de 
ivăr; își aminti de el; râse și îl luă peste picior: 
; — Tu ești, mă, Fărămiță-de-furnică? la 
‘apucă-te și fă focul sub cazanul cel mare. lar când o 
da apa în clocot, cheamă-mă. 

Apoi se întoarse pe partea cealaltă și adormi 
din nou. 

~ Păstorul se lăsă să cadă de pe ivăr, ieşi afară şi 
puse apa la fiert. ~ 

După ce fierse apa, își umplu cu polonicul o 
oală mare, își luă și pâlniă din piei de oaie și se 
întoarse în sala unde dormea uriașul. ` 
Se strecură, prin sală, pe lângă pereţi, 
târându-se aproape pe burtă, ca să nu-l poată lua 
vântul, care izbucnea o dată cu respiraţia 
blestematului de uriaș, și ajunse lângă locul unde 
acesta dormea. Se urcă, pe nesimţite, până la 
fruntea lui, și, potrivind cum se cuvine pâlnia, îi 
turnă toată apa clocotită în ochi. 

Phiii! Ce mai săritură făcu în elipa aceea 
uriașul și cum mai începu să urle!... 

Păstorului, care ăvea atâtea să-i plătească, îi 
era mai mare dragul să-l vadă. O luă la fugă până 
lângă ușă și, după ce se încredință că duşmanul său 
orbise, îl întrebă: 

— Cum îţi place gustarea pregătită de mine, 
boier Pântec-fără-fund? Nu cumva ţi se pare cam 
fierbinte? 

Uriașul, auzindu-l, se prăvăli asupra uşii; dar 
păstorașul şi țâșnise afară, luând-o la vale, pe scări, 
şi strigând: 

— Am să-ţi plătesc moartea fraţilor mei, uriaș 
nemilos ce eşti)... 

— Te prind eu! răcni uriașul și începu să 
tropăie, după băiat, pe scări; însă, deodată, se 
împiedică şi se prăvăli, de-a rostogolul, până în 
pivniţă. 

În pivniţă, îngrămădise uriașul o mulțime de 
nuci. Băiatul, care se coborâse și el, după uriaș, luă 
o nucă şi o azvârli într-unul din pereți. 

Uriașul se repezi, după zgomot, într-acolo. 
Băiatul luă altă nucă şi o aruncă în peretele vecin, 
făcându-l iar pe uriaş să alerge încotro auzea 
zgomotul. Și, tot aşa, îl goni bine vreo două 
ceasuri, până se sătură de jocul acesta și ieși afară, 
chemându-l pe acela care-i mâncase fraţii, să yină 
după el. 

Afară, începu să-l necăjească iarăși pe uriaș, 
stripându-i: 
— Vite-rhă... aici sunt! 
Utiașul se tepezea să- -I prindă. Dar băiatul ştia 
“de fiecate dată să se ferească şi mereu îi scăpa 
printre degete, făcându-l să turbeze, dë furie, că nu 
“putea pune mână pe el. 
Nuimai că nici uriașul nu era lipsit de viclenie. 
Scoţându- și, din buzunar, un inel mic de aur, i-l 
‘aruncă băiatului, spunându-i: 
; — M-ai învitis. Şi, ca semh al biruitiței tale, 
“i dau inclul acesta de aur. 

4 De data asta, băiatul nu cugetă îndeajuns. 
(nelul lucea fii iarbă, deosebit de frumos. ÎI ridică şi 
îl vâri în deget. Dat abia făcu greșeala această și își 
fdete seamiă că nui se măi putea mişca din loc. Inelul 
era vrăjit, 

Băiatul geniu de mânie. Uriașul î îi auzea 
geamătul, se luă după sunet, și era gata, gata să-l. 
găsească. Însă nici păstorașul nu stătu pe gânduri. 
Picioarele nu şi le mai putea mișca, dar mâinile da. 

Își scoase, cu mâna stângă, custura păstorească, din 
buzunar, şi își țăie degetul pe care pusese inelul. lar 
degetul, cu inelul pe el, îl âruncă într-un lac foarte 
ădânc, aflat în apropiere.. 

O îmă, pe tirmă, la fugă, înconjtră lacul și, de 
pe malul celălalt, strigă cât putu de tare: l 

113 


— Vino după mine și prinde-mă, dacă poţi, 
boier Orbecăilă! 

Uriașul, de atâta supărare, nu mai știu ce face 
și o luă orbește, în direcţia dincotro se auzea glasul. 

Tăie de-a dreptul prin lac și, nevăzând pe unde 
trebuia să o ia, începu să se afunde, din ce în ce mai 
adânc, până ce apa îi ajunse la gură. Și, abia când 
îşi dete seama că, numai un pas dacă mai făcea, s-ar 
fi-înecat, se opri. l 

— Acum eşti în puterea mea! Numai eu te pot 

"învăţa încotro s-o iei, ca să scapi cu zile. Şi, dacă 
nu-mi dai înapoi pe cei doi frați ai mei, ori rămâi 
aici cât e lumea, ori te scufunzi mai rău și te îneci! îl 
“amenință păstorașul. 

Uriașul își dete seama că nu mai avea încotro 
și îi răspunse: 

— Trupurile celor doi păstori le-am mâncat, 
dar capetele lor se găsesc pe dușumeaua din 
bucătărie. Într-un dulap, vei găsi un ou fermecat și o 
nuia vrăjită. Atinge fiecare cap — în partea lui 
dinspre gât — cu oul și apoi lovește-l cu nuiaua. Și 
fraţii tăi vor învia. 

__— Văd eu, pe dată, dacă m-ai minţit sau nu, 
zise băiatul şi își fluieră câinele, .care purta numele 
de „Vezi bine“. 

La chemarea băiatului, câinele veni într-o 
„clipă. = 

— „Vezi bine“, caută! îi porunci el câinelui. 
Câinele descoperi pe dată bucătăria. În 
bucătărie, sub o masă, erau azvârlite cele două 
„capete și, într-un dulap, oul fermecat şi E 
' yräjită. Băiatul atinse cu oul capetele fraților săi. Le 
lovi cu nuiaua. Și, din ele, începură să crească două 
„trupuri. Curând, în faţa sa, se iviră cei doi fraţi mai 
mari, teferi şi nevătămaţi, care nici nu-și mai 
"aminteau ce se petrecuse cu ei și se mirau doar că-i 
durea puţin gâtul. 
— Bucuraţi-vă că ați scăpat! le rosti Prâslea, 
“sărindu-le de gât, fericit că-i vedea iarăși în viață. 
„Şi, după ce le povesti ce se mai întâmplase, îi 
chemă după el, până la lacul unde uriașul şedea, cu 
apa până la gură, şi aștepta nemișcat. 
— Uriașule, i se adresă băiatul vrăjmașului 
lor. Întâia oară ai spus adevărul. Dacă mi-l 
mărțurisești şi a doua oară, te iertăm și facem pace 
cu tine, cu toate că tu ai vrut să ne răpui. Dacă nu, 
| îți pierzi viaţa. 
— Ce mai dorești? răcni la păstoraș uriașul. 
— Vreau să ne destăinui, cinstit, dacă se mai 
află, cumva, și alții din neamul tău, aici, în palat? 
Uriașul se gândi că a fi cinstit cu oamenii ar fi 
un păcat. Că dreptul lui e să-i ucidă şi să-i mănânce. 
— Nu mai este nimeni! minţi el, cu toate că, 
într-o temniţă de sub palat, se mai găseau o mulțime 

de alți uriași, fraţi de-ai lui, pe care el îi învinsese 
într-o bătălie şi îi zăvorâse acolo, ca să poată 
stăpâni, doar el singur, întreg acel ţinut frumos şi 
îmbelșugat. 

„Când voi reuşi să ies din lacul acesta, socotea 
în sinea lui uriașul, mă voi cobori la temniţă. Voi 
deschide ușa fraţilor mei.. Cu ei am să închei pace; 
dar pe păstori, cu ajutorul lor, îi voi ucide și îi voi 
mânca.“ Atâta că minciuna și planurile lui ticăloase 
nu îi mai slujiră, de data aceea, la nimic. 

Păstorașul își fluieră tustrei câinii. Le porunci 
să scotocească toate ungherele palatului. „Vezi bine“ 
alergă peste tot, dar'nu descoperi nimic. „Ascultă 
bine“ se opri însă, ciulindu-și urechile, în dreptul 
unui perete de la temelia palatului. 

- Din acel loc, răsunau vaiete înfundate. Cei trei 
păstori luară cu ei făclii şi, după ce găsiră intrarea 
spre temniță, coborâră pe trepte și ajunseră la o ușă 
de fier, încuiată cu un lacăt de mărimea unei case. 

Cum să deschidă un asemenea lacăt? Lui 
Prâslea îi veni ideea să încerce să desfacă lacătul cu 
nuiaua' găsită în dulapul din bucătăria uriașului. lar 
gândul se dovedi bun. ÎI trimiseră pe „Vezi bine“ să 
aducă nuiaua. Şi, atingând lacătul cu nuiaua, acesta 
sări de la locul lui. Dar cum se deschise ușa, flăcăii 
se îngroziră de cele ce văzură înlăuntru. O droaie de 

uriași se luară là bătaie, pentru că, fiind flămânzi, 
doreau să se mănânce între ei. 

Uriaşii, văzând ușa deschisă, erau gata să se 
năpustească afară. Păstorașul cel mic prinse de veste 
şi, fluierându-l pe „Înhaţă-l bine“, îl asmuţi asupra 
cetei de uriași. 

Muşcând pe unul, pe altul, câinele izbuti să-i 
țină puţin locului pe uriași și băieţii avură timp să 
închidă ușa la loc. 

Fratele cel mic atinse iar lacătul cu nuiaua și 
temniţa se zăvori singură, ca mai înainte. 

Uriaşii se năpustiră, din nou, unii asupra 
celorlalţi, omorându-se până la unul. Și păstorii se 
întoarseră la uriașul din lac. 

— Mincinos nerușinat, îl certă Prâslea. Ai vrut 
să ne înșeli şi să te răzbuni pe noi, prin fraţii tăi. 
Însă nu ţi-a mers. Suntem totuşi gata să te iertăm, 
dacă ne destăinui locul unde îți păstrezi comorile. 

Văzând uriașul că nu mai putea să se răzbune 
pe păstori, începu să-i ocărască, dând nebunește din 
mâini. Se mișcă din locul unde sta și apa începu să-i 
intre în gură. š 

— Mai bine mọr, decât să arăt oamenilor unde 
sunt comorile mele, bolborosi uriașul, și se înecă.;: 

Păstorii au căutat, peste tot locul, comotile 
lui, dar nu le-au mai găsit. | 

Ei s-au mutat în palat şi, după ce și-au găsit și 
nişte mirese după plac, au trăit, tustrei, în cea mai 
deplină înţelegere, până la sfârșitul vieții. 

Au muncit cu râvnă, astfel că și-au mărit 
necontenit turmele. 

Iar bogăţia și puterea lor a ajuns, în curând, 
atât de mare, că împărații și regii erau bucuroși să 
poată fi prieteni cu ei și îi pofteau, adesea, la 
ospeţele și cumetriile lor. 


POVESTE SĂSEASCĂ 


Fata trandafirilor 


O BIATĂ FEMEIE, care trăia retrasă, într-o 
colibă din pădure, pentru că era foarte, foarte 
săracă, avea un băiat. 

La drept vorbind, copilul nu era al ei. Îl 
găsise, odată, rătăcit, la marginea pădurii. Şi, 
fiindcă nu putuse afla cine-i erau părinţii care-l 
pierduseră, îl adăpostise în coliba sa, unde-l 
crescuse, îl îngrijise și îl hrănise, ca o adevărată 
mamă. 

-După ce băiatul ajunse mare, într-o zi îi spuse 
măicuţei care-l crescuse: 

— Mamă, am auzit povestindu-se despre fata 
trandafirilor și tare aş dori să plec în căutarea ei. 

= — O, copilul meu, îi răspunse femeia, ca s-o 
afli pe fata trandafirilor, ar trebui să te duci departe, 
„departe de tot. Şi chiar dacă ai izbuti să străbaţi acest 
drum, i-ar fi cu neputinţă s-o cucerești, pentru că ea 

se găsește în stăpânirea unui zmeu. 

Băiatul auzi răspunsul; dar pentru că o visa și 
noaptea pe fata trandafirilor, © rugă pe mama lui să-i 
îngăduie totuși să plece. Mama se înduplecă. Îl 
binecuvântă și, la despărțire, îi dărui un clopoțel. 

— Dacă vei ajunge vreodată la ananghie, îl 
sfătui ea, sună din clopoţelul acesta! 

Feciorul îi mulţumi pentru dar și plecă. Merse, 
merse cale lungă să-i ajungă, și, deodată, zări un roi 
de albine. Se apropie de locul unde se găsea roiul și 
o rugă pe regina albinelor: 

— Fii bună și spune-mi, cum aș putea să 
găsesc drumul spre locul unde sălășluiește fata 
trandafirilor? 

— Eu nu știu, îi răspunse aceasta, dar aş putea 
afla. 

Şi îndată porunci tuturor albinelor să zboare 
care încotro și să încerce să dea de urma fetei 
trandafirilor. Albinele zburară care-ncotro și, la 
înapoiere, o vestiră pe regina lor că nici una nu 
izbutise să afle o cât de mică știre despre această 
fată, ` 

Regina ayu totuși prevederea să le numere și 
văzu că, dintre albine, lipsea una, Tocmai venea şi 
aceasta. Ea abia își mai mișca aripioarele. Ostenise 
cu totul în timpul drumului de înapoiere spre casă. 
Însă aducea vestea dorită, deoarece reușise să 
răzbată până la fata trandafirilor. 

După ce se odihni, la îndemnul reginei 
albinelor, tot ea îl călăuzi pe băiat mai departe. 

Ajunseră întâi la o livadă foarte întinsă. 
Trecură printr-o pădure, aproape fără sfârşit. Acolo 
unde se sfârşea pădurea, începeau niște grădini, fără 
pereche de frumoase, toate numai și numai cu 
trandafiri. lar la capătul acelor grădini de trandafiri 
se înălța un palat măreț. 

Băiatul se tocmi, la palat, argăţel la gâște. Dar 
lunca în care își păștea el gâştele se întindea pe 
marginea grădinii de trandafiri. Și băiatul putea s-o 
„zărească, în fiecare zi, pe frumoasa fată, cum se 
plimba printre tufele de trandafiri înfloriţi. O privea 
și nu se mai sătura s-o admire cât era de frumoasă. 

Din prima zi, băiatul mai află, de la celelalte 
slugi, că fata pleca, seară de seară, la balurile care 
aveau loc, în fiecare noapte, într-o cetate, nu prea 
departe de palatul în care locuia. 

Gândindu-se la ce ar trebui să facă, -își aminti 
de clopoței. Şi, când se înseră, își scoase clopoțelul 
din traistă, pe care și-o ținea sub pat, şi sună. 

Se cum sună, în faţa lui se ivi un cal de 
aramă, gata înşeuat. Iar pe grumazul calului, văzu o 
mantie de aramă. 

Băiatul își îmbrăcă mantia, sări pe cal şi porni 
“către cetatea învecinată. Acolo se duse de-a dreptul 
la bal. O văzu numaidecât pe fata trandafirilor și o 
pofti la' danţ. Fetei îi plăcu flăcăul și danţă toată 

noaptea numai cu el. Însă, de cum se isprăvi balul, 
şi mijiră cele dintâi raze ale zorilor, băiatul pieri pe 
nesimţite, de lângă fată. Sări pe cal şi porni spre 
„casă. 

Fata trandafirilor se întoarse și ea la palat și-i 
povesti mamei sale câte se petrecură și cum arăta 
băiatul cel chipeș. 

În timpul acesta, băiatul își luase din nou 
nuiaua și cu ea mâna gâștele la păscut, ca un biet 
argăţel ce era. Și doar pe furiș, privea în urma fetei, , 
care se plimba, visătoare, prin grădina înflorită ‘de 
trandafiri. Calul și mantia de aramă le ascunsese în 
pădure, gândindu-se că-i vor mai prinde bine. 

Dar ziua trecu repede, și văzduhul începu să 
se înălbăstrească. Argăţelul își luă clopoțelul de sub 
pat şi sună din el ușor. Îndată se iviră un cal de 
argint, gata înșeuat, și o mantie de argint. El își 
puse mantia pe umeri, încălecă pe calul de argint și 
porni la bal. 

Dansă toată noaptea cu fata trandafirilor, care 
începuse să-l îndrăgească. Însă, de cum străluci pe 
cer aurora, ieși în grabă afară, din sala balului, sări 
pe câl și plecă. 

Fata se înapoie și ea acasă, şi-i povesti mamei 
sale cât era de frumos tânărul care dansase cu ea și 
-ce mantie strălucitoare purta. 

Băiatul, în timpul acesta, își păştea liniștit 
gâştele, făcându-se că habar n-avea de nimic. Deși, 

cu coada ochiului, o urmărea peste tot pe fata pe 
care o iubea. Numai că mama, tot auzind-o pe 
copila ei povestindu-i despre flăcăul cel chipeș, 
devenise curioasă. 

— Cum am face să-l pot vedea și eu, în afară 
„de bal? o întrebă mama pe fata trandafirilor. 

Fata nu ştiu ce să răspundă, dar mamei sale îi 
veni un gând. 

— În seara aceasta, o învăță ea pe fiica ei, să 
iei cu tine, într-o cutioară, niște catran. lar când 
flăcăul va danța, tu să faci în așa fel încât să-i dai cu 
puţin catran, pe păr. 

„Fata luă aminte la spusele mamei și, în aceeași 
seară, plecând la bal, luă cu sine, într-o cutioară, ` 
puţin catran. | 

Văzând-o pe fată că a plecat la bal, argăţelul 
sună din clopoțel. Şi îndată se ivi, înaintea lui, un 
cal de aur, gata înșeuat, și o mantie de aur. Se înveli 
cu mantia, sări pe cal și o porni într-acolo. 

La bal o căută pe fata trandafirilor și o invită la 
danţ. lar ea, prevăzătoare, desfăcând cuțioara pe 
care o adusese de acasă, făcu în așa fel încât să-i dea 
flăcăului cu puţin catran pe păr. 

Spre dimineaţă, băiatul se strecură afară din 
sala balului, sări pe calul de aur și plecă. 

Inapoindu-se acasă și fata, îi povesti din nou, 
mamei sale, cât de frumos era tânărul ei danţator, 

care venise, de astă dată, îmbrăcat într-o mantie de 
aur. 

Mama o întrebă dacă a reușit să-i dea, în 
timpul danțului, cu catran pe păr și ea îi răspunse că 
izbutise să facă lucrul acesta. . 

Pe când mama și fata vorbeau, băiatul se uita 
pe furiș la ele, printre zăbrelele gardului, care 
înconjura grădina cu trandafiri. Apoi, venind 
amiaza, el se întoarse cu gâștele, de la păscut, și vru 
să le închidă în coteţele lor. Deodată, fata băgă de 
seamă că părul lui blond era mânjit cu catran. 

— Tu ești flăcăul cel frumos, care ai venit la 
bal în fiecare seară! se bucură ea. 

Și băiatul fu silit să recunoască adevărul, 
mărturisindu-i și că venise de foarte, foarte departe, 
numai Ca s-o găsească pe ea. 

— Pentru ce? întrebă fata, cu inima bătânduzi 
mai repede decât de obicei. 

— Fiindcă vreau să te scap, pe tine și pe 
mama ta, din acest palat, despre care știu că este al 
unui zmeu, îi răspunse el. 

Fata se bucură și mai mult, iar mama ei rosti: 

— ‘Să fugim, așadară, cât timp zmeul încă 
mai doarme; pentru că, dacă se trezeşte, suntem 
pierduţi! 

Flăcăul sună de trei ori din clopoțel. Și, 
numaidecât, se iviră, gata înșeuaţi, cei trei cai, pe 


124 


care şi-i ascunsese în pădure: cel de aramă, cel de 
argint şi cel de aur. 

El înveli pe fata trandafirilor în mantia de aui 
și o urcă în şaua calului de aur. Pe mama draget sale 
o înveli în mantia de arpint şi o urcă în şaua calului 
de argint. Iar el însuşi se înveli în mantia de aramă și 
se urcă pe calul de aramă. 

Apoi plecară, împreună, cu toții. 

În palat se găsea însă un butoi mare, cu trei 
cercuri de fier. Aici își dormea zmeul somnul, care 
dura, de fiecare dată, un an. Și somnul zmeului în 
ziua când se petreceau cele pe care le-aţi aflat mai 
înainte era tocmai de sfârșite. Când ei ieșiră, pe 
“poartă, călări, sări un cerc; după ce se depărtară cale 
de un ceas, plesni al doilea; iar când ajunseră la o 
distanță de o zi, se desfăcu şi cel de-al treilea. 

Zmeul deschise ochii, privi în jurul său și 
strigă: 

— Vino, fată a trandafirilor! 

Nu îi răspunse, bineînţeles, nimeni. 

Mâniat, sări din butoi și începu să cutreiere 
palatul, cercetând toate încăperile, cercetând și 
grădina. 

Dar nicăieri nu era nici țipenie. Fata și mama 
ei fugiseră; iar slugile plecaseră și ele. 

„Se repezi atunci în grajd; își hrăni și îşi adăpă 
armăsarul, și sări pe el. 

— Du-mă, în zbor, pe urmele fugarilor! îi 
porunci zmeul. 

Armăsarul său era înaripat și, foarte curând, îi 
ajunse din urmă pe fugari. Și, mai mult decât toate, 
zmeul avea o vrajă, cu care putea opri din mers pe 
oricine. Caii nu mai putură face nici un pas. Și 
zmeul îi răcni flăcăului: 

— Aş putea să te nimicesc, vierme al 
pământului! Numai că o asemenea biruinţă nu ar fi 
pentru mine nici un fel de fală. De aceea mă 
mulțumesc să-ți iau clopoţelul, cei trei cai, mantiile, 
pe frumoasa fată a trandafirilor, și pe mama ei. În ce 
te privește, întoarce-te acasă și otrăveşte-ţi inima cu 
neizbânda ta... Ai fi putut s-o scapi uşor pe fata 
trandafirilor, mai continuă, în râs, zmeul, dacă ai fi 
avut și tu un cal ca acesta pe care călăresc şi pe care 
l-am primit în dar de la mama mea. Dar un astfel de 
cal nu vei putea dobândi tu, în veacul veacului și cu 
nici un preţ. 

Zmeul mai hohoti o dată în râs și mai 
batjocoritor decât întâia oară, dădu pinteni calului 

“său, câre îi târa după el și pe ceilalţi cai, şi se 
întoarse cu fata și cu mama ei la palat. 

Ajunși acolo, zmeul le amenință pe mamă și 
pe fată cu moartea, dacă vor mai încerca să fugă. 
Mâncă și bău bine; se vârî, înapoi, în butoiul unde 
îşi făcea somnul de un an; cele trei cercuri de fier se 

strânseră, ca prin farmec, în jurul butoiului, și 
zmeul adormi iar. ` 

Fata trandafirilor și mama sa tocmiră alte 
slugi, după cum primiseră poruncă din partea 
zmeului, înainte ca acesta să fi adormit. Și viaţa 
începu să se scurgă ca mai înainte. Mama îngrijea de 
casă şi fata trandafirilor de flori. Dar ea nu mai avea 
acum dorința să danţeze la baluri, ci toată ziua nu 
făcea alta decât să se gândească la băiatul care 
încercase, odată, s-o scape din ghearele zmeului. Iar 
noaptea îl visa tot pe el. 

Flăcăul, în vremea asta, cutreiera pe coclauri, 
în căutarea mamei zmeului. 

Pe când mergea, grăbit, printr-o pădure, zări 
un corb, ce se prinsese într-un laţ. Corbul îl rugă pe 
băiat să-l ajute. Acesta desfăcu laţul și pasărea zbură 
în văzduh. 

Mergând mai departe, văzu o vulpe, ce se 
prinsese într-o capcană și oricât se zbătea sărmana 
sălbăticiune, nu putea să scape. 

— Ajută-mă, flăcăule! îl rugă vulpea. 

Băiatul desfăcu capcana și vulpea fugi în 
pădure. Și iată că ajunse la țărmul mării. Aici, pe 
plaja nisipoasă, se zbătea un pește. 

— Scapă-mi zilele! îl imploră el. 

Băiatul luă, din nisip, peștele și îl aruncă în 
valuri. Nu mai merse mult, de-a lungul țărmului, și 
văzu o căsuţă, la marginea unei păduri. 

În acea căsuţă sălășluia mama zmeului. 
Flăcăul bătu la ușă şi o întrebă pe mama zmeului 
dacă nu avea nevoie de o slugă. 

— Am nevoie! îi răspunse ea. Ca să-mi păzești 
o iapă. Ce simbrie îmi ceri pentru slujba asta? 

— Să-mi dai şi mie un mânz! l 

— Bine! zise mama zmeului. Dar dacă, în 
vreuna din seri, nu te vei întoarce acasă cu iapa, am 
să te răpun. 

Băiatul se învoi şi mama zmeului îi dete iapa 
în primire, 

În sinea ei, zgripțuroaica era sigură că va reuși 
să-i ia viața acestui tânăr, așa cum le-o luase și 
tuturor celorlalţi, care o slujiseră înaintea lui. 

Dis-de-dimineaţă, băiatul porni cu iapa la 
câmp. Dar, dintr-o dată, aceasta îi pieri de sub ochi. 
Unde să fie? O căută peste tot. Mai era doar un ceas 
până să se facă seară și nu dădea de urmele ei. 

Când, spre norocul lui, văzu corbul, de care 
se îndurase și-l scăpase din laţ. 

— Corbule, îl rugă, la rândul său, flăcăul. 
Ajută-mă şi tu, dacă poți. 

— Ce s-a întâmplat? îl întrebă corbul. 

: Băiatul îi „povesti ce se petrecuse. Și corbul, 
care era fermecat, îi răspunse: 

— Iapa a căpătat un mânz. Împreună cu el, s-ă 
ascuns între nori. Eu am să mă umflu acum până ce 
ajung de mărimea unui cal. Tu sări pe mine și eu te 

voi duce, în zbor, până acolo unde stau pitulaţi 
amândoi. | 

Aşa şi făcu corbul. Îl duse pe băiat în nori. ȘI, 
pe urmă, se înapoiară .cu toţii, băiatul ducând de 
capas iapa, și mânzul tropăind după ei, 

Mama zmeului, când îl văzu, rămase cu gura 
i căscată și pe urmă se încruntă cumplit. 

i În dimineaţa următoare, se petrecu la fel. Iapa 

pieri și băiatul nu mai izbuti s-o găsească, până 
ia de răsăritul lunii. Din fericire pentru el, o 
întâlni pe vulpe. Îi povesti necazul. Și vulpea, care 
“era fermecată, îi glăsui: 

— [apa se găsește în peștera cea mai afundă a 
muntelui, unde și-a pitulat cel de-al doilea mânz, Eu 
voi crește, pe dată, până ce voi ajunge de mărimea 
“unui cal. Tu sări atunci pe spinarea mea și o să ne 
întoarcem cu bine. 

Goniră până la peștera cea mai afundă a 
muntelui și, de acolo, băiatul se întoarse atât cu 
iapa, cât și cu cel de-al doilea mânz, 

Zgripţuroaica rămase, din nou, cu gura 
căscată și se încruntă și mai cumplit. 

În cea de-a treia zi, după ce iapa pieri și o 
căută, în zadar, până seara, necăjit, ajunse la țărmul 
mării. Peștele se afla în apă și, văzându-l pe băiat, îl 
întrebă de ce era atât de trist. El îi povesti 
întâmplarea. Și peștele, care era şi el fermecat, îl 

duse pe băiat în noianul apelor, unde iapa se 
ascunsese împreună cu cel de-al treilea mânz. 

La înapoiere, zgripţuroaica făcu niște ochi cât 
roata carului, dar, pe urmă, se încruntă atât de 
cumplit, că băiatul se înfioră. 

De atunci înainte, iapa nu mai fugi nicăieri, și 
băiatul o duse la pășune, zi de zi, fără să se mai 
întâmple nici un fel de necazuri, până ce se isprăvi 
anul de slujbă. 

După ce se isprăvi anul, băiatul își ceru 
simbria și mama zmeului îi porunci: 

— Alege-ţi un mânz. 

Flăcăul nostru îl alese pe cel mai mare, care 
era și cel mai frumos, și pe care iapa îl îndrăgea cel 
mai mult. Sări pe el și porni spre palatul zmeului, ca 
s-o scape pe fata trandafirilor. 

Pe când se apropiau de palat, mânzul necheză 
puternic. Armăsarul zmeului îl auzi și, fiindcă el era 
tatăl mânzului, începu să necheze şi să bată 
pământul cu copitele. De un atât de mare zgomot, 
zmeul se trezi din somn. 

De altminteri, anul de somn tocmai atunci se 
împlinise. Îndată, cercurile de fier ale butoiului se 
desprinseră. Zmeul țâșni afară din butoi și alergă la 
grajd. 

Armăsarul său reușise însă să se desfacă din 
legături și voia tocmai să pornească. 

Zmeul îl înhăță de coamă, sări pe cb şi vin sal 
îmblânzească. Dar armăsarul nu mai voia saa s 
supună. Se smuci într-o parte și-l zvârli din şi. 
` Zmeul se izbi de pământ, atât de puternic, 
încât pământul crăpă. Şi armăsarul cel sălbatic îl 
;zdrobi pe zmeu sub copite. 

Pe urmă, armăsarul sări peste zidul palatului şi 
;alerpă în întâmpinarea fiului său. 

Băiatul înţelese ce urma să se petreacă şi se 
idete j jos, la timp, de pe spinarea mânzului. 

: Mânzul şi armăsarul se întâlniră și, împreună, 
:0 luară la goană către țărmul mării, unde se găsea 
casa mamei zmeului și, în grajdui ei, iapa și ceilalți 
doi mânji. Numai că flăcăului nu-i mai păsa acum 
nici de armăsar, nici de mânz. Se săltă peste ulucile 
grădinii cu trandafiri şi o căută pe fata pe care o 
iubea mai presus de orice. 

O găsi și ea sări de bucurie în braţele lui. 

Veni şi mama fetei, care îi binecuvântă. 
Făcură nunta. O aduseră și pe mama băiatului lângă 
ei. 

După aceea, trăiră laolaltă, ani nesfârșiţi, în 
palatul acela frumos și îndestulat cu de toate. Şi: 
avură o mulţime de copii, băieţii semănând toţi cu 
tatăl, flăcăul cel îndrăzneţ, iar fetele, cu minunata 
lor mamă, aceea care fusese și rămase, pentru 
totdeauna, fata trandafirilor. 


POVESTE TĂTARĂ 


Şemşiban 


A FOST ODATĂ un padișah. Acel padișah 
mare și puternic avea o împărăție ce-și întinsese 
hotarele până hăt departe, de nici el nu ştia unde 
sfârşeşte domnia sa. Padișahul avea un fecior care se 
numea Kasîm. Când ajunse la bătrâneţe îşi lăsă toată 
împărăţia pe mâna feciorului, iar el, ştiindu-și țara 
în mâini puternice, își trăi ultimele sale clipe în 
liniște. 
| De la moartea padișahului trecu vreme. 
Kasîm, acum un padișah de vază, cutreiera 
împărăţia în lung și în lat, mergea la vânătoare, 
dădea mari serbări la palat. Sau altă dată se întorcea 
victorios din lupta sa cu vrăjmașii ce se încumetau 
să-i treacă hotarele, ori pleca într-altă țară, unde 
avea să cunoască obiceiurile ce nu erau știute de 
supușii împărăției sale. Și așa zilele se scurgeau una 
după alta: l 

Într-o zi, neavând ce face, padișahul Kasîm se 
apucă să răsfoiască niște cărți vechi, rămase de la 
tatăl său. Între filele îngălbenite ale unei cărți, găsi 
portretul unei fete ce nu avea pereche în frumuseţe. 
Tânărul padișah prinse dragoste de fata din poză. Îi 
era gândul numai la ea, umbla ca un năuc, și 
oriunde pleca era urmărit de ochii cei frumoși ai 
fetei. Nu mai mânca, nu mai bea, iar de odihnă, nici 
vorbă. Slăbise mult, suferea, și parcă nu mai era 
padișahul Kasîm cel de odinioară, ci un altul care 
asculta orbește numai de fata din poză. 

Într-o bună zi, plictisit şi mâhnit că nu știa 
cine era fata, plecă în pădure, ca să se mai plimbe și 
să-și mai uite puţin de fata ce-l vrăjise. Se plimbă el 
de colo, colo, se aşeză sub umbra unui copac, 
ascultă ciripitul păsărelelor, şi, când să se întoarcă 
spre palat, se întâlni cu un derviş. Dervișul, care 
cunoștea necazul ce se abătuse asupra lui Kasîm, se 
apropie de el și îi grăi astfel: 

— Mătite padişah, ştiu care este pricina 
pentru care suferiţi atâta. Fata pentru care vă topiţi 
de dragoste este fiica padișahului Int, din ţara care 
tot așa se cheamă. Ea însă stă mereu tristă și nu 
vorbește cu nimeni. Părinţii ei au făgăduit-o s-o dea 
de soție numai aceluia ce o va face pe prințesă să 
vorbească. 

— Bunule derviș, spuse padișahul, dacă-mi 
cunoşti necazul, spune-mi, rogu-te, cum să fac și ce 
trebuie să fac pentru a fi fericit lângă aleasa mea? 
Arată-mi drumul care mă va duce la dânsa. 

Bătrânul, pentru a-l ajuta pe-tânărul padişah, 
ce avea inima zdrobită de dragoste, îi dărui un 
porumbel, care ştia să vorbească, îl povăţui cum să 
ajungă în țara ei și ce avea de făcut acolo. 

Kasîm îi mulţumi din suflet dervișului, își luă 
rămas bun de la el şi se-ntoarse la serai. Aici nici 
una, nici două, că se și apucă să facă pregătirile de 
drum. Îşi alese calul cel mai bun din grajdurile 
împărăteşti, hainele cele mai mândre și-și. luă 
merinde ca să-i ajungă multă vreme. Apoi, cu 
credinţa că va sfârși cu bine această călătorie, o luă 
la trap. 

După o cale lungă și grea, ajunse padișahul 
Kasîm în țara numită Int. Aici, fără să piardă timp, 
încercă în fel şi chip s-o întâlnească mai repede pe 
fata numită de toţi Șemșiban, care cu nimeni nu 
scotea nici o vorbă. Și iată că se înfăţișă înaintea 
padișahului Int şi-i ceru îngăduirea ca să încerce şi el 
să stea de vorbă cu prințesa și s-o facă să grăiască. 

Padișahul, auzind aceste vorbe, porunci ca 
flăcăul de îndată să fie dus la prinţesă. Kasîm, având 
porumbelul în mână, intră în camera lui Șemșiban. 
Fata era într-adevăr de o frumuseţe răpitoare, avea 

chipul blând, ochii îi erau trişti, iar buzele şi obrajii 
erau de culoarea bujorilor. Rochia ei bogată era 
cusută cu fire de aur, iar pe cap purta o coroniţă 
numai și numai din mărgăritare. | 

— Bună ziua, prinţesă, îi spuse Kasîm la 
intrare. 

Dar ea nu răspunse și nici nu-l băgă în seamă. 
Dacă văzu Kasîm că fata nu-i vorbește, fără să fie 
văzut, puse porumbelul într-un dulap şi începu: 

— Hei, dulapule, vezi și tu că azi prinţesa 
Șemşiban nu vrea să-vorbească cu noi. E supărată, 
dar.n-are decât, fie ea sănătoasă, noi vom discuta 
amândoi. 

— Bine ai venit, padişahule Kasîm, îi 
răspunse porumbelul din dulap. De când te aştept. 
Voiam de mult să vorbesc cu un om înțelept și 
'omenos ca tine. Dacă Șemșiban nu viea să 
vorbească'cu noi, atuncea, ca să mai treacă timpul, 
eu am să-ţi spun o poveste, tu ascultă: 

Se spune că într-un oraș a trăit o femeie 
văduvă. Într-o zi, văduva se duse la prădinarul 
Ahmet şi luă de la el un coş cu mere. Cum 
grădinarul n-o lăsa în pace, văduva, ca să scape de 
el, îi spuse lui Ahmet să vină la ea acasă la ora cinci. 
După aceea, văduva plecă la giuvaergiul Mehmet, 
luă de la el o pereche de cercei de aur și acestuia îi 
spuse să vină la ea la ora șase. Plecă apoi la 

măcelarul Mitat, luă niște carne și-l invită şi pe 
acesta la ea acasă la ora şapte. Cum se: făcu orele 
cinci, iată că auziră nişte bătăi în ușă. Era Ahmet 
grădinarul. Văduva, fără să-i deschidă ușa, îi 
răspunse: 

„— Ascultă, grădinarule, vreau ca cel pe care- -l 
voi lua eu de bărbat să fie un om curajos și hotărât. 
De aceea iată ce-ţi cer: În cimitirul orașului nostru 
nu de mult a fost săpată o groapă, dar lăsându-se 
întunericul, mortul nu a putut fi îngropat în aceeași 
zi, Şi groapa a rămas liberă. Eu am să-ţi dau o pânză 
albă cu care să te înfășori şi apoi du-te și culcă-te 
până mâine dimineaţă în groapă. 

Ahmet, voind să arate văduvei cât este de 
„curajos, luă pânza, se duse în cimitir și aici, după ce 
se înfășură bine, intră și se culcă în groapă. 

Pe la ora șase sosi la văduvă și giuvaergiul 
Mehmet. Acestuia văduva îi vorbi astfel: 

— Mehmet, vreau ca tu să-mi dovedești că nu 
ești fricos, de aceea uite ce ai de făcut: Peste noapte 
am lăsat un mort în groapă, dar nu l-am acoperit. 
Tu, ca un om ce nu ai teamă de nimic, du-te și 
păzeşte până mâine în zori mortul. 

Mehmet plecă, fiind și el sigur de curajul său. 

Pe la orele șapte alte bătăi la ușa văduvei. 
Venise şi măcelarul Mitat. Acestuia îi ceru altceva, 
şi anume: 

— Mitat, îi spuse ea, eu am să te iau de bărbat. 
dacă tu ai să faci ce-ţi voi cere eu: În cimitir a fost 
adus un mort, dar a rămas neîngropat. Lângă el a 
fost pus un paznic. Tu, dacă vei reuși să-l sperii pe 
acel paznic, mă vei lua de nevastă. 

lată-l în cimitir. Tiptil-tiptil, măcelarul Mitat 
se apropie de Mehmet, crezând că el este paznicul 
mortului. Câţ, câ, auzi Ahmet dintr-o dată și se 
sperie atât de tare, încât uită de toate şi o rupse la 
fugă. După el o luă la goană și Mehmet. De Ahmet 
se sperie rău Mitat, care, ca şi ceilalți doi, își luă 
mai repede tălpășiţa din cimitir. Toţi trei fugeau de 
le scăpărau picioarele. Sărmanii de ei abia mai 
puteau răsufla. Ajunşi la marginea orașului, se 
oprită şi aci, recunoscându-se unul pe celălalt, îşi 
dădură seama că văduva își bătuse joc de ei. 
Rușinaţi și batjocoriţi se întoarseră pe la casele lor și 
niciodată nu mai încercară să mai intre în vorbă cu 
văduva. 

Padișahului Kasîm îi plăcu mult povestea 
porumbelului. 

Dar porumbelul continuă să vorbească: 

— Spune-mi, padişahul meu, după cum 
gândește Măria ta, cui crezi că i se cuvine văduva? 

— După mine, spuse padișahul, fără să 
gândească mult, cred că lui Mitat, care l-a speriat pe 
“Mehmet. 

— Dar eu cred că meritul este al paznicului 
Mehmet, zise porumbelul. 

Șemșiban, nemaiputând răbda, vorbi și ea: 

— Hei, padișahule, nici tu n-ai dreptate și nici 
dulapul tău; văduva i se cuvine lui Ahmet, pentru că 
el s-a culcat în groapă. 

— Hei, prințesa mea, zise padișahul, iar 
dumneata se cuvine să fii soția mea, şi mulțumit că 
a izbutit să o facă să vorbească, își luă pe furiș 
porumbelul din dulap și ieși din camera fetei. 

Părinţii ei nu mai puteau de bucurie când își 
auziră fata vorbind. De aceea îl rugară pe padișahul 
Kasîm ca să mai încerce încă o dată să stea de vorbă 
cu ea. Si 

A doua zi, Șemșiban iar se pomeni cu 
padișahul Kasîm în camera ei. Intrând în casă, 
padișahul dori iar să-și ascundă porumbelul în 
dulap, dar ia dulapul de unde nu-i. Prinţesa, de 
ciudă, poruncise ca dulapul să fie scos din camera 
ei. Atunci puse repede porumbelul sub un scaun. Şi 
începu să vorbească cu el. 

— Bun venit în țara noastră, luminate 
padişah, îi vorbi scaunul. Ce bucuros că pot să stau 
de vorbă cu un padișah atât de tânăr și de chipeș ca 
tine! Dacă nu veneai tu, cu cine aș fi putut eu să 
vorbesc? Vezi că prințesa Șemșiban nu vrea deloc 
să-mi ţie de urât. Pentru ca să nu ne plictisim, vreau 

“să-ți pun o întrebare. Și scaunul, adică porumbelul, 


începu iar: 
Se spune că pe vremuri a trăit un văcar ce 
dăduse norocul peste el, adică acest văcar avea un 


“talisman vrăjit, cu care el izbutea să îndeplinească 


toate dorinţele padișahului. Până la urmă reuși” 
văcarul nostru s-o ia dea de soţie pe unica fiică a 
- padișahului. Cu timpul însă, nevasta lui află de 


4 existența acestui talisman, dădu peste el și-l înghiţi. 
i După ce talismanul fu înghiţit, seraiul unde locuiau 


ei dispăru, iar în locul lui apăru căsuţa sărăcăcioasă 
unde trăise văcarul. Văcarul avea o pisică şi un 
câine, care ţineau foarte mult la stăpânul lor. Aceste 
animale, aflând că talismanul a dispărut, veniră în 
grabă la văcar și-i vorbiră despre talisman, apoi și 


câinele și pisica începură să caute prin toate colţurile 
- talismanul vrăjit. Pisica adună toţi şoarecii şi le 


porunci şi acestora să caute talismanul. Un șoarece 
mai năzdrăvan înfipse un ardei în vârful cozii sale și 
pe când fiica padișahului dormea, începu s-o gâdile 
la nas. Ea strănută așa de tare, că-i sări din gâtlej 
talismanul pe care-l căutau. Pisica și câinele alergară 
voioși la stăpânul lor, să-i ducă talismanul găsit, dar 
pe drum se luară la ceartă. Fiecare din ci dorea să 
dea talismanul văcarului și nu se hotărau cine s-o 
facă. Pe când se certau, îl scăpară într- -un lac. 

Într-altă zi, văcarul nostru se duse la bazà şi 
cumpără niște peşte. Pe când curăța peștii împreună 
cu prietenii săi, unul din ei găsi talismanul într-un 
pește. Ce spui, padișahul meu, cui se datorește 
aflarea talismanului? _ 

— Cred că talismanul a fost găsit de. câine, îi 
răspunse padișahul. 

— Şi eu cred la fel, îi răspunse scaunul. 

Șemşiban, nemaiputând să tacă, strigă și ca: 

— N-aţi ghicit nici unul, pentru că talismanul 
a fost găsit de pisică. 

Padișahul Kasîm zise mulțumit: . 

— Dacă nici acum nu vrei să-mi fii soție, va 
veni ea şi ziua aceea! 

Apoi plecă. 

l Şemşiban şi de data asta fu păcălită și 
îndemnată la vorbă. Ea totuşi nu voia' să se lase încă 
bătută, de aceea porunci ca padișahul să vină și a 
treia oară. | 

Deci, padișahul Kasîm se înfăţișă la Șemşiban 
pentru a treia oară... 

— Sănătate ţie, preafrumoasă fată, îi spuse el 
când intră în casă, și iar puse porumbelul de astă 
dată sub masă. Ieri parcă am vorbit cu scaunul, zise 
padișahul, dar azi scaunul a dispărut ca și talismanul 
din povestea scaunului, dar nu-i nimic, nu mă 
supăr, azi îmi voi omori plictiseala vorbind cu masa. 

~ — Bine ai venit, Mărite padişah, în orașul: 
nostru, îi vorbi masa. Te așteptam de mult. Ai timp 
să asculți o întâmplare pe care am să ţi-o povestesc 
acum? 

— Sigur, îi răspunse padișahul, doar de asta 
am plecat din împărăţia mea, ca să învăţ cât mai 
multe și să cunosc diferite obiceiuri. 

— Iaca, ascultă o întâmplare cu nişte frați. 
Într-un sat au trăit patru frați. S-au hotărât ei să plece 
într-o călătorie. Au pornit de acasă și noaptea i-a 
prinsântr-o pădure întunecoasă. Și pentru a se feri de 
fiare, s-au gândit ca fiecare din ei să facă de pază o 
parte din noapte. Primul care rămase să-și păzească 
fraţii era tâmplar. Ca să-i treacă timpul mai repede, 
el se apucă: să cioplească din lemn un corp de fată. 
Apoi tâmplarul se culcă, și în locul lui rămase cel de 
al doilea frate, care era croitor. Croitorul, cum văzu 
fata din lemn, adună de ici de colo niște petice şi-i 
cusu o rochie. Veni rândul celui de al treitea frate ca 
să stea la pândă. Acesta era giuvaergiu. Zărind și el 
fata, își dădu seama că fraţii lui făcuseră o asemenea 
ispravă și, pentru a nu se lăsa mai prejos decât ei, îşi 
luă ceva unelte și cu ele îi făcu fetei din lemn inele, 
brățări, salbe în zeci de culori. Împodobi fata cu ele 
şi se culcă. Al patrulea frate, care trebuia să-și facă 
datoria faţă de ceilalţi, era hoge!. Zări și el fata 


' Hoge — preot (la mahomedani). 

frumos îmbrăcată, dar, când se- apropie de ea, văzu 
că nu avea suflet, era o fată din lemn. Hogea dori și 
el să arate, fraților ce era în stare, se duse la un 
izvoraș, se spălă pe mâini și apoi începu să-l roage 
ca să dea viaţă fetei din lemn. În zori, fata din lemn 
prinse viață și deveni o tânără nespus de frumoasă. 
Fraţii, când văzură fata, începură să se certe pentru 
ea, neștiind care din ei o merită. Dumneata ce crezi, 

padişahule, cine are dreptul asupra fetei? întrebă iar 
masa. 

Padișahui, făcând pe prostul: 

— Nu ştiu ce să.spun, poate că a tâmplarului 
trebuie să fie. 

— Nu ai dreptate, eu cred că fata i se cuvine 
_ giuvaergiului. 

— Nu, n-aţi ghicit, nici padișahul și nici masa 
lui, zise Șemșiban, intrând în vorbă cu el. Judecata 
este foarte simplă: pe fată o merită hogea, pentru că 
numai datorită lui fata a prins viață. 

— lar tu ai să fii a mea, îi răspunse padișahul 
şi ieși bucuros din camera fetei. 

Șemșiban nu mai avea ce să spună şi până la 
urmă fu nevoită să se dea bătută. Apoi făcură o 
nuntă mare ca-n povești, care ţinu nici mai mult, 
nici mai puţin de patruzeci de zile și patruzeci de 
nopţi. După care padişahul Kasîm o luă pe 
Şemşiban, şi o aduse la palatul său. 

